CELEX: 32019D0725(01)
Language: fi
Date: 2019-07-01 00:00:00
Title: Euroopan parlamentin puhemiehistön päätös, tehty 1. heinäkuuta 2019, Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 soveltamissääntöjen vahvistamisesta

25.7.2019   
               
               
                  FI
               
               
                  Euroopan unionin virallinen lehti
               
               
                  C 249/2
               
            
         EUROOPAN PARLAMENTIN PUHEMIEHISTÖN PÄÄTÖS,
         tehty 1. heinäkuuta 2019,
         Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 soveltamissääntöjen vahvistamisesta
         (2019/C 249/02)
         EUROOPAN PARLAMENTIN PUHEMIEHISTÖ, joka
         ottaa huomioon Euroopan unionista tehdyn sopimuksen ja erityisesti sen 10 artiklan 4 kohdan,
         ottaa huomioon Euroopan unionin toiminnasta tehdyn sopimuksen ja erityisesti sen 224 artiklan,
         ottaa huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22. lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 25 artiklan 1 kohdan,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (2), jäljempänä ’varainhoitoasetus’,
         ottaa huomioon Euroopan tason poliittisten puolueiden ja säätiöiden rekisterin sisällöstä ja toiminnasta 2. lokakuuta 2015 annetun komission delegoidun asetuksen (EU, Euratom) 2015/2401 (3),
         ottaa huomioon Euroopan parlamentin työjärjestyksen ja erityisesti sen 25 artiklan 11 kohdan ja 235 artiklan,
         sekä katsoo seuraavaa:
         
                     (1)
                  
                  
                     On aiheellista vahvistaa asetuksen (EU, Euratom) N:o 1141/2014 soveltamissäännöt.
                  
               
                     (2)
                  
                  
                     Moitteettoman varainhoidon ja seurattavuuden varmistamiseksi kustakin rahoitusta koskevasta hakemuksesta tehdään puhemiehistön päätös, joka annetaan tiedoksi saajalle ja joka sisältää perustelut, mikäli se vaikuttaa saajaan kielteisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kohde
            Tässä päätöksessä vahvistetaan asetuksen (EU, Euratom) N:o 1141/2014 soveltamissäännöt.
            Mikäli muualla ei toisin todeta, tätä päätöstä sovelletaan sekä Euroopan tason poliittisiin puolueisiin että Euroopan tason poliittisiin säätiöihin.
            Tämän päätöksen liitteet muodostavat erottamattoman osan päätöstä.
         
         
            2 artikla
            Määritelmät
            Tässä päätöksessä tarkoitetaan
            
                        1)
                     
                     
                        ’hakijalla’ puoluetta tai säätiötä, joka tekee asetuksen (EU, Euratom) N:o 1141/2014 18 artiklassa tarkoitetun rahoitusta koskevan hakemuksen rahoituksen suorittamispyynnön tai ehdotuspyynnön perusteella;
                     
                  
                        2)
                     
                     
                        ’valtuutetulla tulojen ja menojen hyväksyjällä’ henkilöstön jäsentä, jolle tulojen ja menojen hyväksyjän valtuudet on siirretty puhemiehistön 10. joulukuuta 2018 tekemän päätöksen (4) ja tulojen ja menojen hyväksyjän tehtävien siirtämistä koskevan pääsihteerin päätöksen mukaisesti;
                     
                  
                        3)
                     
                     
                        ’viranomaisella’ asetuksen (EU, Euratom) N:o 1141/2014 6 artiklalla perustettua Euroopan tason poliittisista puolueista ja Euroopan tason poliittisista säätiöistä vastaavaa viranomaista;
                     
                  
                        4)
                     
                     
                        ’edunsaajalla’ puoluetta, jolle on myönnetty rahoitusosuus, tai säätiötä, jolle on myönnetty avustus asetuksen (EU, Euratom) N:o 1141/2014 mukaisesti;
                     
                  
                        5)
                     
                     
                        ’rahoituksen lopullisella määrällä’ joko puolueen rahoitusosuuden tai säätiön avustuksen lopullista määrää, jonka puhemiehistö vahvistaa vuosikertomuksesta tekemänsä päätöksen jälkeen;
                     
                  
                        6)
                     
                     
                        ’säätiöllä’ asetuksen (EU, Euratom) N:o 1141/2014 2 artiklan 4 kohdassa määriteltyä Euroopan tason poliittista säätiötä;
                     
                  
                        7)
                     
                     
                        ’rahoituksella’ joko varainhoitoasetuksen XI osaston mukaisesti (puolueille) myönnettävää rahoitusosuutta tai VIII osaston mukaisesti (säätiöille) myönnettävää toiminta-avustusta;
                     
                  
                        8)
                     
                     
                        ’rahoitusta koskevalla päätöksellä’ päätöstä rahoitusosuuden myöntämisestä puolueille tai avustuksen myöntämisestä säätiöille pyynnössä eriteltyjen sääntöjen ja edellytysten mukaisesti;
                     
                  
                        9)
                     
                     
                        ’rahoitussopimuksella’ parlamentin ja tuensaajan välistä sopimusta rahoitusosuuden myöntämisestä puolueille tai avustuksen myöntämisestä säätiöille pyynnössä eriteltyjen sääntöjen ja edellytysten sekä rahoitusta koskevassa päätöksessä asetettujen ehtojen mukaisesti;
                     
                  
                        10)
                     
                     
                        ’rahoitusta koskevalla menettelyllä’ menettelyä, joka alkaa hakemusten jättämisestä ja päättyy vuosikertomuksen hyväksymiseen ja rahoituksen lopullista määrää koskevan päätöksen tekemiseen;
                     
                  
                        11)
                     
                     
                        ’puolueella’ asetuksen (EU, Euratom) N:o 1141/2014 2 artiklan 3 kohdassa määriteltyä Euroopan tason poliittista puoluetta.
                     
                  
         
            3 artikla
            Pyynnöt
            
               1.   Puhemiehistön annettua hyväksyntänsä valtuutettu tulojen ja menojen hyväksyjä huolehtii puolueita varten rahoituksen suorittamispyynnön ja säätiöitä varten ehdotuspyynnön (jäljempänä ’pyynnöt’) julkaisemisesta.
            
            
               2.   Pyynnöissä täsmennetään määräaika, johon mennessä puolueiden ja säätiöiden on toimitettava kirjalliset rahoitusta koskevat hakemuksensa Euroopan parlamentille.
            
            
               3.   Pyyntöihin on sisällytettävä seuraavat tiedot:
               
                           a)
                        
                        
                           toiminnan tavoitteet
                        
                     
                           b)
                        
                        
                           säädöskehys
                        
                     
                           c)
                        
                        
                           rahoitusta koskevan menettelyn aikataulu
                        
                     
                           d)
                        
                        
                           unionin rahoitusta koskevat yksityiskohtaiset säännöt
                        
                     
                           e)
                        
                        
                           kelpoisuus- ja poissulkemisperusteet
                        
                     
                           f)
                        
                        
                           (vain säätiöiden osalta) valintaperusteet
                        
                     
                           g)
                        
                        
                           asetuksen (EU, Euratom) N:o 1141/2014 19 artiklassa tarkoitetut myöntämisperusteet
                        
                     
                           h)
                        
                        
                           hakulomake ja alustavan talousarvion rakenne, jotka hakijan on esitettävä hakemuksessaan
                        
                     
                           i)
                        
                        
                           tarvittaessa luettelo vaadittavista tositteista
                        
                     
                           j)
                        
                        
                           rahoitusosuuksien ja avustusten myöntämistä koskevat erityisehdot ja yleiset ehdot, jotka puhemiehistö on hyväksynyt
                        
                     
                           k)
                        
                        
                           puolueiden osalta myönnettävällä rahoitusosuudella mahdollisesti korvattavan menon luonne ja säätiöiden osalta kustannusluokat, joille voidaan myöntää rahoitusta avustuksesta.
                        
                     
            
               4.   Rahoituksen suorittamispyynnössä ja ehdotuspyynnössä on täsmennettävä, että kunkin hakijan on kirjallisesti sitouduttava noudattamaan sitä koskevia erityisehtoja ja yleisiä ehtoja, jotta hakemus voidaan ottaa käsiteltäväksi.
            
         
         
            4 artikla
            Rahoitusta koskeva hakemus
            
               1.   Asetuksen (EU, Euratom) N:o 1141/2014 18 artiklan 1 kohdan mukaan hakijan on toimitettava kirjallinen hakemus Euroopan parlamentin puhemiehelle saadakseen rahoitusta Euroopan unionin yleisestä talousarviosta.
            
            
               2.   Valtuutettu tulojen ja menojen hyväksyjä voi pyytää hakijaa toimittamaan kohtuullisen ajan kuluessa hakemusta koskevia muita asiakirjoja tai selvityksiä.
            
         
         
            5 artikla
            Päätös rahoitusta koskevasta hakemuksesta
            
               1.   Puhemiehistö tekee päätöksen rahoitusta koskevista hakemuksista pääsihteerin ehdotuksesta kolmen kuukauden kuluessa kutakin hakemusta koskevan pyynnön päättymisestä tarkistettuaan, että asetuksen (EU, Euratom) N:o 1141/2014 17 ja 18 artiklassa ja tämän päätöksen 3 artiklan 3 kohdassa vahvistettuja perusteita noudatetaan, ja vahvistaa hakijalle myönnettävän määrän. Puhemiehistö ottaa huomioon hakijan tilanteessa rahoitusta koskevan hakemuksen jättämisen jälkeen mahdollisesti tapahtuneet muutokset. Puhemies antaa puhemiehistön päätöksen sekä hakijalle myönnetyn määrän kirjallisesti tiedoksi hakijoille.
            
            
               2.   Jos puhemiehistö hyväksyy hakemuksen, edunsaaja ja Euroopan parlamentin edustajana toimiva valtuutettu tulojen ja menojen hyväksyjä allekirjoittavat liitteessä 1 a olevan mallin mukaisesti (puolueiden tapauksessa) tai liitteessä 1 b olevan mallin mukaisesti (säätiöiden tapauksessa) rahoitussopimuksen.
            
            
               3.   Jos hakemus hylätään tai pyydettyjä määriä ei myönnetä osittain tai kokonaan, puhemiehistön edellä 1 kohdan mukaisesti tekemässä päätöksessä on mainittava hylkäämisen perusteet. Hakijalle lähetettävään hylkäämisilmoitukseen on sisällytettävä käytettävissä olevat hallinnolliset ja/tai oikeudelliset muutoksenhakukeinot.
            
            
               4.   Rahoituksen määrä vahvistetaan asetuksen (EU, Euratom) N:o 1141/2014 19 artiklan mukaisesti, ja se on tässä vaiheessa ohjeellinen. Rahoituksen lopullinen määrä vahvistetaan tämän päätöksen 8 artiklassa vahvistettua menettelyä noudattaen.
            
            
               5.   Jos hakijakohtaiset määrät eroavat merkittävästi 3 artiklassa tarkoitettujen pyyntöjen julkaisuajankohtana odotettavissa olevista määristä, puhemiehistö voi pyytää Euroopan parlamentin puhemiestä antamaan asiasta vastaavalle valiokunnalle ehdotuksen käytettävissä olevien määrärahojen mukauttamiseksi.
            
         
         
            6 artikla
            Maksut
            
               1.   Rahoitus maksetaan edunsaajille ennakkomaksuna, kuten liitteessä 1 a (puolueiden tapauksessa) ja liitteessä 1 b (säätiöiden tapauksessa) olevissa erityisehdoissa tarkemmin määrätään. Ellei puhemiehistö asianmukaisesti perustelluissa tapauksissa toisin päätä, rahoitus maksetaan edunsaajille ennakkomaksuna yhtenä eränä, joka on 100 prosenttia rahoituksen enimmäismäärästä.
            
            
               2.   Puhemiehistö voi tapauskohtaisesti ja riskianalyysin perusteella päättää vaatia edunsaajaa asettamaan ennakkomaksutakuun varainhoitoasetuksen mukaisesti.
            
            
               3.   Maksuja ja niiden määräaikoja koskevat määräykset vahvistetaan rahoitussopimuksessa. Rahoitusta ei makseta edunsaajille ennen kuin rahoitussopimus on allekirjoitettu.
            
         
         
            7 artikla
            Ulkoinen tarkastus
            
               1.   Euroopan parlamentti saa suoraan asetuksen (EU, Euratom) N:o 1141/2014 23 artiklan 3 kohdan nojalla valtuutetuilta riippumattomilta ulkopuolisilta elimiltä tai asiantuntijoilta asetuksen (EU, Euratom) N:o 1141/2014 23 artiklan 1 kohdan b alakohdassa tarkoitetun ulkopuolisen tilintarkastajan lausunnon.
            
            
               2.   Ulkoisen tarkastuksen laajuus määritellään asetuksen (EU, Euratom) N:o 1141/2014 23 artiklan 1 kohdan b alakohdassa. Ulkoisen tarkastuksen tarkoitus määritellään tarkemmin liitteessä 1 a olevien erityisehtojen B-osan (puolueiden tapauksessa) ja liitteessä 1 b olevien erityisehtojen B-osan (säätiöiden tapauksessa) asiaa koskevissa määräyksissä.
            
         
         
            8 artikla
            Vuosikertomusta ja rahoituksen lopullista määrää koskeva päätös
            
               1.   Puhemiehistö hyväksyy tai hylkää vuosikertomuksen pääsihteerin ehdotuksesta 30. päivään syyskuuta mennessä vuosikertomuksessa tarkoitettua varainhoitovuotta seuraavana varainhoitovuonna.
            
            
               2.   Puhemiehistö tai valtuutettu tulojen ja menojen hyväksyjä voi vaatia avustuksen saajaa toimittamaan lisätietoja, jotta voidaan varmentaa asiaa koskevien sääntöjen noudattaminen. Velvoitteiden noudattamista valvotaan asetuksen (EU, Euratom) N:o 1141/2014 23 ja 24 artiklan mukaisesti.
            
            
               3.   Jos puhemiehistö tai valtuutettu tulojen ja menojen hyväksyjä pyytää lisätietoja, vuosikertomusta koskevan päätöksen määräaikaa jatketaan siihen asti, että pyydetyt tiedot on saatu ja arvioitu. Määräaikaa voidaan jatkaa myös, jos viranomainen on pyytänyt lisätietoja asetuksen (EU, Euratom) N:o 1141/2014 24 artiklan 4 kohdan mukaisesti.
            
            
               4.   Puolueiden osalta puhemiehistö päättää korvattavien menojen määrän vuosittain vuosikertomuksen perusteella. Jos käyttämätöntä rahoitusta siirretään seuraavalle varainhoitovuodelle, rahoituksen lopullinen määrä vahvistetaan liitteessä 1 a olevien yleisten ehtojen B-osan mukaisesti.
            
            
               5.   Säätiöiden osalta avustuksen lopullinen määrä määritetään vuosikertomuksen perusteella.
            
            
               6.   Avustuksen lopullinen määrä on enintään
               
                           a)
                        
                        
                           rahoitusta koskevassa päätöksessä ja rahoitussopimuksessa tarkoitettu rahoituksen enimmäismäärä
                        
                     
                           b)
                        
                        
                           90 prosenttia Euroopan tason poliittisen puolueen talousarvioon otetuista vuotuisista korvattavista kustannuksista ja 95 prosenttia Euroopan tason poliittiselle säätiölle aiheutuneista tukikelpoisista kustannuksista.
                        
                     
            
               7.   Valtuutettu tulojen ja menojen hyväksyjä määrittää edunsaajalle tai Euroopan parlamentille maksettavat määrät 4–6 kohdan mukaisesti määritetyn rahoituksen lopullisen määrän sekä rahoitusta koskevan päätöksen ja rahoitussopimuksen mukaisesti aiemmin suoritettujen ennakkomaksujen perusteella.
            
            
               8.   Rahoituksen lopullinen määrä määritetään rajoittamatta Euroopan parlamentin oikeutta tehdä jälkitarkastuksia liitteessä 1 a olevien yleisten ehtojen B-osan mukaisesti (puolueiden tapauksessa) ja liitteessä 1 b olevien yleisten ehtojen B-osan mukaisesti (säätiöiden tapauksessa) tai mahdollisuutta mukauttaa rahoituksen lopullista määrää takautuvasti.
            
            
               9.   Tämän artiklan mukaisesti tehdyt päätökset annetaan tiedoksi edunsaajalle yhtenäisenä päätöksenä työjärjestyksen 235 artiklan 1 kohdan mukaisesti.
            
            
               10.   Vuosikertomuksen hyväksymisessä ja rahoituksen lopullista määrää koskevan päätöksen hyväksymisessä noudatettava menettely määritellään tarkemmin liitteessä 1 a olevien yleisten ehtojen B-osassa (puolueiden tapauksessa) ja liitteessä 1 b olevien yleisten ehtojen B-osassa (säätiöiden tapauksessa).
            
         
         
            9 artikla
            Keskeyttämismenettely
            
               1.   Puhemiehistö voi varainhoitoasetuksen sovellettavien säännösten ja liitteessä 1 a olevien yleisten ehtojen A-osan asiaa koskevien määräysten (puolueiden tapauksessa) ja liitteessä 1 b olevien yleisten ehtojen A-osan asiaa koskevien määräysten mukaisesti (säätiöiden tapauksessa) päättää pääsihteerin ehdotuksesta keskeyttää rahoituksen maksamisen poliittiselle puolueelle tai säätiölle ja päättää maksujen aloittamisesta uudelleen, jos perusteita keskeyttämiselle ei enää ole. Valtuutetulla tulojen ja menojen hyväksyjällä on valtuudet käynnistää tällainen menettely ja toteuttaa kaikki tarvittavat toimet liitteessä 1 a olevien yleisten ehtojen A-osan (puolueiden tapauksessa) ja liitteessä 1 b olevien yleisten ehtojen A-osan (säätiöiden tapauksessa) mukaisesti, ennen kuin puhemiehistö tekee tällaisen päätöksen.
            
            
               2.   Puhemiehistön tekemiin päätöksiin sovelletaan työjärjestyksen 235 artiklan 1 kohdan kolmatta alakohtaa.
            
         
         
            10 artikla
            Rahoitusta koskevan päätöksen peruuttaminen
            
               1.   Puhemiehistö voi asetuksen (EU, Euratom) N:o 1141/2014 ja erityisesti sen 30 artiklan, varainhoitoasetuksen sovellettavien säännösten ja liitteessä 1 a olevien yleisten ehtojen A-osan (puolueiden tapauksessa) ja liitteessä 1 b (säätiöiden tapauksessa) olevien yleisten ehtojen A-osan mukaisesti tehdä pääsihteerin ehdotuksesta päätöksen rahoitusta koskevan päätöksen peruuttamisesta. Valtuutetulla tulojen ja menojen hyväksyjällä on valtuudet käynnistää tällainen menettely ja toteuttaa kaikki tarvittavat toimet liitteessä 1 a olevien yleisten ehtojen A-osan (puolueiden tapauksessa) ja liitteessä 1 b olevien yleisten ehtojen A-osan (säätiöiden tapauksessa) mukaisesti, ennen kuin puhemiehistö tekee tällaisen päätöksen.
            
            
               2.   Puhemiehistön tekemiin päätöksiin sovelletaan työjärjestyksen 235 artiklan 1 kohdan kolmatta alakohtaa.
            
            
               3.   Rahoitusta koskevan päätöksen peruuttamispäätöksellä on taannehtiva vaikutus (ex tunc) rahoitusta koskevan päätöksen hyväksymispäivästä lähtien.
            
            
               4.   Kun puhemiehistö on hyväksynyt rahoitusta koskevan päätöksen peruuttamista koskevan päätöksen, valtuutettu tulojen ja menojen hyväksyjä ilmoittaa viipymättä edunsaajalle rahoitussopimuksen voimassaolon välittömästä päättämisestä. Rahoitussopimuksen mukaisesti mahdollisesti maksettuja määriä pidetään perusteettomina maksuina ja ne peritään takaisin.
            
            
               5.   Valtuutetulla tulojen ja menojen hyväksyjällä on valtuudet antaa tarvittavat perintämääräykset.
            
         
         
            11 artikla
            Rahoitusta koskevan päätöksen voimassaolon päättäminen
            
               1.   Puhemiehistö voi asetuksen (EU, Euratom) N:o 1141/2014 ja erityisesti sen 27 ja 30 artiklan, varainhoitoasetuksen sovellettavien säännösten ja liitteessä 1 a olevien yleisten ehtojen A-osan (puolueiden tapauksessa) ja liitteessä 1 b olevien yleisten ehtojen A-osan (säätiöiden tapauksessa) mukaisesti tehdä pääsihteerin ehdotuksesta päätöksen rahoitusta koskevan päätöksen voimassaolon päättämisestä. Valtuutetulla tulojen ja menojen hyväksyjällä on valtuudet käynnistää tällainen menettely ja toteuttaa kaikki tarvittavat toimet liitteessä 1 a olevien yleisten ehtojen A-osan (puolueiden tapauksessa) ja liitteessä 1 b olevien yleisten ehtojen A-osan (säätiöiden tapauksessa) mukaisesti, ennen kuin puhemiehistö tekee tällaisen päätöksen.
            
            
               2.   Puhemiehistön tekemiin päätöksiin sovelletaan työjärjestyksen 235 artiklan 1 kohdan kolmatta alakohtaa.
            
            
               3.   Rahoitusta koskevan päätöksen voimassaolon päättämistä koskeva päätös tulee voimaan ex nunc päättämistä koskevassa päätöksessä mainittuna päivänä, tai jos päivää ei ole mainittu, siitä päivästä, jolloin edunsaajalle on ilmoitettu päätöksestä.
            
            
               4.   Kun puhemiehistö on hyväksynyt rahoitusta koskevan päätöksen voimassaolon päättämistä koskevan päätöksen, valtuutettu tulojen ja menojen hyväksyjä ilmoittaa viipymättä edunsaajalle rahoitussopimuksen voimassaolon päättämisestä 3 kohdassa mainitusta päivästä alkaen. Edunsaajalle rahoitusta koskevan päätöksen voimassaolon päättämisestä lähtien aiheutuneita tosiasiallisia kustannuksia pidetään korvaukseen oikeuttamattomina menoina tai avustukseen oikeuttamattomina kustannuksina, ja vastaavat ennakkomaksut peritään takaisin.
            
            
               5.   Valtuutetulla tulojen ja menojen hyväksyjällä on valtuudet antaa tarvittavat perintämääräykset.
            
         
         
            12 artikla
            Valvonta
            Rahoitussopimuksessa on nimenomaisesti määrättävä Euroopan parlamentin ja muiden toimivaltaisten viranomaisten oikeudesta valvoa edunsaajaa asetuksen (EU, Euratom) N:o 1141/2014 24 ja 25 artiklan mukaisesti.
         
         
            13 artikla
            Tekninen tuki
            Asetuksen (EU, Euratom) N:o 1141/2014 26 artiklan mukaisesti edunsaajat voivat hakea teknistä tukea Euroopan parlamentilta. Menettely, edellytykset ja kustannukset on vahvistettu Euroopan parlamentin tilojen antamisesta ulkopuolisten elinten käyttöön 14. maaliskuuta 2000 tehdyssä puhemiehistön päätöksessä.
         
         
            14 artikla
            Oikeus tulla kuulluksi
            Tapauksissa, joissa edunsaajalla tai asetuksen (EU, Euratom) N:o 1141/2014 27 a artiklassa tarkoitetulla luonnollisella henkilöllä on sovellettavan rahoitussopimuksen, myös sen erityisehtojen ja yleisten ehtojen, mukaisesti oikeus toimittaa huomautuksia ennen kuin parlamentti tekee päätöksen, edunsaajalle tai asianomaiselle luonnolliselle henkilölle on annettava kirjallisten huomautusten toimittamiseksi 10 arkipäivää aikaa, ellei sovellettavissa säännöissä toisin määrätä. Tätä aikaa voidaan edunsaajan tai asianomaisen luonnollisen henkilön perustellusta pyynnöstä jatkaa vielä 10 arkipäivällä.
         
         
            15 artikla
            Kumoaminen ja voimaantulo
            
               1.   Euroopan parlamentin puhemiehistön 28. toukokuuta 2018 tekemä päätös (5) kumotaan tämän päätöksen voimaantulopäivänä. Ensin mainittua päätöstä sovelletaan kuitenkin edelleen toimiin ja sitoumuksiin, jotka liittyvät Euroopan tason poliittisten puolueiden ja säätiöiden rahoittamiseen varainhoitovuonna 2019.
            
            
               2.   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
         
         
            16 artikla
            Julkaiseminen
            Tämä päätös julkaistaan Euroopan unionin virallisessa lehdessä ja Euroopan parlamentin verkkosivustolla.
            
               
                  Liitteet – Rahoitussopimusten mallit:
               
            
            
                         
                     
                     
                        Liite 1 a – Rahoitusosuussopimuksen malli – puolue
                     
                  
                         
                     
                     
                        Liite 1 b – Avustussopimuksen malli – säätiö
                     
                  
         
            (1)  EUVL L 317, 4.11.2014, s. 1.
         
            (2)  EUVL L 193, 30.7.2018, s. 1.
         
            (3)  EUVL L 333, 19.12.2015, s. 50.
         
            (4)  Puhemiehistön päätös, tehty 10. joulukuuta 2018, Euroopan parlamentin talousarvion toteuttamista koskevista sisäisistä säännöistä.
         
            (5)  EUVL C 225, 28.6.2018, s. 4.
      
      
         
            LIITE 1a
            
               
                  RAHOITUSOSUUSSOPIMUS [MALLI] – PUOLUE
                  NUMERO:…[LISÄTTÄVÄ]…
                  Euroopan parlamentti, jonka pääsihteeristö sijaitsee osoitteessa
                  Plateau du Kirchberg, L-2929 Luxembourg,
                  jäljempänä ’Euroopan parlamentti’,
                  jota edustaa tämän sopimuksen tekemistä varten
                  [suku- ja etunimi / tehtävänimike tai asema]
                  yhtäältä
                  sekä
                  
                              [edunsaajan virallinen nimi]
                           
                        
                              [virallinen oikeudellinen muoto]
                           
                        
                              [rekisteröintinumero]
                           
                        
                              [täydellinen virallinen osoite]
                           
                        
                              [ALV-numero],
                           
                        jäljempänä ’edunsaaja’,
                  jota edustaa tämän sopimuksen tekemistä varten
                  …[edustaja, jolla on oikeus tehdä oikeustoimia]…,
                  toisaalta,
                  OVAT SOPINEET
                  seuraavista liitteessä olevista erityisehdoista, yleisistä ehdoista ja alustavasta talousarviosta, jotka kaikki ovat erottamaton osa tätä sopimusta.
                  Erityisehtojen määräykset ovat ensisijaisia tämän sopimuksen muiden osien määräyksiin nähden. Yleisten ehtojen määräykset ovat ensisijaisia liitteen määräyksiin nähden.
                  
                     
                        Sisällysluettelo
                     
                  
                  
                              I.
                           
                           ERITYISEHDOT
                           10
                        
                              I.1 ARTIKLA –
                           
                           SOPIMUKSEN KOHDE
                           10
                        
                              I.2 ARTIKLA –
                           
                           KAUSI, JOLLE RAHOITUS MYÖNNETÄÄN
                           10
                        
                              I.3 ARTIKLA –
                           
                           RAHOITUKSEN MUOTO
                           10
                        
                              I.4 ARTIKLA –
                           
                           RAHOITUKSEN ALUSTAVA (ENIMMÄIS)MÄÄRÄ
                           10
                        
                              I.5 ARTIKLA –
                           
                           MAKSUT JA MAKSUJÄRJESTELYT
                           11
                        
                              I.5.1
                           
                           Ennakkomaksut
                           11
                        
                              I.5.2
                           
                           Loppumaksun maksaminen tai aiheettomasti maksettujen ennakkomaksujen takaisinperintä
                           11
                        
                              I.5.3
                           
                           Valuutta
                           11
                        
                              I.6 ARTIKLA –
                           
                           PANKKITILI
                           11
                        
                              I.7 ARTIKLA –
                           
                           YLEISET HALLINNOLLISET MÄÄRÄYKSET
                           11
                        
                              I.8 ARTIKLA –
                           
                           SOPIMUKSEN VOIMAANTULO
                           11
                        
                              II.
                           
                           YLEISET EHDOT
                           12
                        
                              A OSA
                           
                           OIKEUDELLISET JA HALLINNOLLISET MÄÄRÄYKSET
                           12
                        
                              II.1 ARTIKLA –
                           
                           MÄÄRITELMÄT
                           12
                        
                              II.2 ARTIKLA –
                           
                           EDUNSAAJAN YLEISET VELVOITTEET
                           13
                        
                              II.3 ARTIKLA –
                           
                           PANKKITILIIN LIITTYVÄT VELVOITTEET
                           13
                        
                              II.4 ARTIKLA –
                           
                           VASTUU VAHINGOISTA
                           13
                        
                              II.5 ARTIKLA –
                           
                           LUOTTAMUKSELLISUUS
                           13
                        
                              II.6 ARTIKLA –
                           
                           HENKILÖTIETOJEN KÄSITTELY
                           13
                        
                              II.7 ARTIKLA –
                           
                           TIETOJEN KIRJAAMINEN
                           14
                        
                              II.8 ARTIKLA –
                           
                           UNIONIN RAHOITUKSEN NÄKYVYYS
                           14
                        
                              II.8.1
                           
                           Tieto unionin rahoituksesta
                           14
                        
                              II.8.2
                           
                           Vastuuvapauslausekkeet, joilla Euroopan parlamentti vapautetaan vastuusta
                           14
                        
                              II.8.3
                           
                           Tietojen julkistaminen Euroopan parlamentin toimesta
                           14
                        
                              II.9 ARTIKLA –
                           
                           SOPIMUSTEN TEKEMINEN EDUNSAAJAN TOIMESTA
                           14
                        
                              II.9.1
                           
                           Periaatteet
                           14
                        
                              II.9.2
                           
                           Tietojen kirjaaminen
                           14
                        
                              II.9.3
                           
                           Valvonta
                           14
                        
                              II.9.4
                           
                           Vastuu
                           14
                        
                              II.10 ARTIKLA –
                           
                           RAHOITUSTUKI LÄHIYHTEISÖILLE
                           14
                        
                              II.11 ARTIKLA –
                           
                           YLIVOIMAINEN ESTE
                           15
                        
                              II.12 ARTIKLA –
                           
                           RAHOITUKSEN MAKSAMISEN KESKEYTTÄMINEN
                           15
                        
                              II.12.1
                           
                           Keskeyttämisen syyt
                           15
                        
                              II.12.2
                           
                           Keskeyttämismenettely
                           15
                        
                              II.12.3
                           
                           Keskeyttämisen vaikutukset
                           15
                        
                              II.12.4
                           
                           Maksamisen jatkaminen
                           15
                        
                              II.13 ARTIKLA –
                           
                           RAHOITUSTA KOSKEVAN PÄÄTÖKSEN PERUUTTAMINEN EUROOPAN PARLAMENTIN TOIMESTA
                           16
                        
                              II.13.1
                           
                           Peruuttamisen syyt
                           16
                        
                              II.13.2
                           
                           Peruuttamismenettely
                           16
                        
                              II.13.3
                           
                           Peruuttamisen vaikutukset
                           16
                        
                              II.14 ARTIKLA –
                           
                           RAHOITUSTA KOSKEVAN PÄÄTÖKSEN VOIMASSAOLON PÄÄTTÄMINEN
                           16
                        
                              II.14.1
                           
                           Voimassaolon päättäminen edunsaajan pyynnöstä
                           16
                        
                              II.14.2
                           
                           Voimassaolon päättäminen Euroopan parlamentin toimesta
                           16
                        
                              II.14.3
                           
                           Voimassaolon päättämisen seuraukset
                           17
                        
                              II.15 ARTIKLA –
                           
                           SAATAVIEN SIIRTÄMINEN
                           17
                        
                              II.16 ARTIKLA –
                           
                           VIIVÄSTYSKOROT
                           17
                        
                              II.17 ARTIKLA –
                           
                           SOVELLETTAVA LAINSÄÄDÄNTÖ
                           17
                        
                              II.18 ARTIKLA –
                           
                           OIKEUS TULLA KUULLUKSI
                           17
                        
                              B OSA
                           
                           RAHOITUSMÄÄRÄYKSET
                           18
                        
                              II.19 ARTIKLA –
                           
                           KORVATTAVAT MENOT
                           18
                        
                              II.19.1
                           
                           Ehdot
                           18
                        
                              II.19.2
                           
                           Esimerkkejä korvattavista menoista
                           18
                        
                              II.20 ARTIKLA –
                           
                           KORVAUKSEEN OIKEUTTAMATTOMAT MENOT
                           19
                        
                              II.21 ARTIKLA –
                           
                           LUONTOISSUORITUKSET
                           19
                        
                              II.22 ARTIKLA –
                           
                           TALOUSARVIOERIEN VÄLISET SIIRROT
                           19
                        
                              II.23 ARTIKLA –
                           
                           RAPORTOINTIVELVOITTEET
                           19
                        
                              II.23.1
                           
                           Vuosikertomus
                           19
                        
                              II.23.2
                           
                           Ulkoisen tarkastuksen kertomus
                           20
                        
                              II.24 ARTIKLA –
                           
                           PÄÄTÖS VUOSIKERTOMUKSESTA
                           20
                        
                              II.25 ARTIKLA –
                           
                           PÄÄTÖS RAHOITUKSEN LOPULLISESTA MÄÄRÄSTÄ
                           21
                        
                              II.25.1
                           
                           Vuosikertomuksen vaikutukset
                           21
                        
                              II.25.2
                           
                           Kynnys
                           21
                        
                              II.25.3
                           
                           Käyttämättä jääneen rahoituksen siirtäminen seuraavalle varainhoitovuodelle
                           21
                        
                              II.25.4
                           
                           Päätös rahoituksen lopullisesta määrästä
                           21
                        
                              II.25.5
                           
                           Käyttämättä jääneen rahoituksen takaisinperintä
                           21
                        
                              II.25.6
                           
                           Rahoituksen yli- tai alijäämä
                           22
                        
                              II.25.7
                           
                           Omien varojen ylijäämä
                           22
                        
                              II.26 ARTIKLA –
                           
                           ENNAKKOMAKSUISTA KERTYNEET KOROT
                           22
                        
                              II.27 ARTIKLA –
                           
                           TAKAISINPERINTÄ
                           22
                        
                              II.27.1
                           
                           Viivästyskorot
                           22
                        
                              II.27.2
                           
                           Erien vähentäminen toisistaan
                           22
                        
                              II.27.3
                           
                           Pankkikulut
                           23
                        
                              II.28 ARTIKLA –
                           
                           RAHOITUSVAKUUS
                           23
                        
                              II.29 ARTIKLA –
                           
                           VALVONTA
                           23
                        
                              II.29.1
                           
                           Yleiset säännökset
                           23
                        
                              II.29.2
                           
                           Velvollisuus pitää hallussa asiakirjoja
                           23
                        
                              II.29.3
                           
                           Asiakirjojen ja/tai tietojen antamisvelvollisuus
                           23
                        
                              II.29.4
                           
                           Vierailut paikan päälle
                           23
                        
                              II.29.5
                           
                           Kontradiktorinen tarkastusmenettely
                           23
                        
                              II.29.6
                           
                           Tarkastushavaintojen vaikutukset
                           24
                        
                              II.29.7
                           
                           OLAFin valvontaoikeudet
                           24
                        
                              II.29.8
                           
                           Euroopan tilintarkastustuomioistuimen valvontaoikeudet
                           24
                        
                              II.29.9
                           
                           Edellä II.29.1–II.29.4 artiklan mukaisten velvoitteiden laiminlyöminen
                           24
                        
                              LIITE –
                           
                           ALUSTAVA TALOUSARVIO
                           25
                        I.   
                        ERITYISEHDOT
                     
                  
                  
                     I.1 ARTIKLA – SOPIMUKSEN KOHDE
                  
                  Euroopan parlamentti myöntää rahoitusta edunsaajalle sen sääntömääräisten tehtävien ja tavoitteiden toteuttamiseksi varainhoitovuonna [lisättävä] erityisehdoissa ja yleisissä ehdoissa (jäljempänä ’ehdot’) esitettyjen ehtojen sekä tämän sopimuksen liitteen mukaisesti. Tällä Euroopan parlamentti panee täytäntöön [päivämäärä lisättävä] hyväksytyn rahoitusta koskevan päätöksen.
                  Edunsaaja käyttää rahoituksen sääntömääräisten tehtäviensä ja tavoitteidensa toteuttamiseksi toimien omalla vastuullaan ja tämän sopimuksen ehtojen sekä sen liitteen mukaisesti.
                  
                     I.2 ARTIKLA – KAUSI, JOLLE RAHOITUS MYÖNNETÄÄN
                  
                  Kausi, jolle unionin rahoitus myönnetään, on [lisättävä PV/KK/VV]–[lisättävä PV/KK/VV].
                  
                     I.3 ARTIKLA – RAHOITUKSEN MUOTO
                  
                  Edunsaajalle Euroopan parlamentin ja neuvoston asetuksen (EU, Euratom) 2018/1046 (1) (varainhoitoasetus) XI osaston mukaisesti myönnettävä rahoitus maksetaan siten, että korvataan prosenttiosuus tosiasiallisesti aiheutuneista korvattavista menoista.
                  
                     I.4 ARTIKLA – RAHOITUKSEN ALUSTAVA (ENIMMÄIS)MÄÄRÄ
                  
                  Euroopan parlamentin rahoitus on enintään [määrä lisättävä] euroa, mikä on enintään 90 prosenttia arvioiduista avustuskelpoisista kokonaiskustannuksista.
                  Edunsaajan arvioidut avustuskelpoiset kustannukset esitetään liitteenä (jäljempänä ’alustava talousarvio’). Alustavassa talousarviossa kustannusten ja tulojen on oltava tasapainossa, ja siinä on eriteltävä kaikki edunsaajan kustannukset ja tulot kaudelta, jolle rahoitus myönnetään. Avustuskelpoiset kustannukset on erotettava avustukseen oikeuttamattomista kustannuksista II.19 artiklan mukaisesti.
                  
                     I.5 ARTIKLA – MAKSUT JA MAKSUJÄRJESTELYT
                  
                  Rahoitus maksetaan seuraavien maksuehtojen ja maksuaikataulun mukaisesti.
                  I.5.1   Ennakkomaksut
                  
                  Ennakkomaksut, joiden määrä on [määrä lisättävä] eli [oletusarvoisesti 100 prosenttia, muutoin lisättävä Euroopan parlamentin päättämä prosenttiosuus] tämän rahoitusta koskevan päätöksen I.4 artiklassa vahvistetusta enimmäismäärästä, maksetaan edunsaajalle 30 päivän kuluessa rahoitusta koskevan päätöksen voimaantulosta tai tapauksen mukaan siitä päivästä, jona Euroopan parlamentti vastaanottaa [… euron, määrä lisättävä tarvittaessa] rahoitusvakuuden, sen mukaan, kumpi ajankohta on myöhäisempi.
                  I.5.2   Loppumaksun maksaminen tai aiheettomasti maksettujen ennakkomaksujen takaisinperintä
                  
                  Rahoituksen loppumaksu maksetaan edunsaajalle tai mahdolliset aiheettomasti maksetut ennakkomaksut peritään takaisin 30 päivän kuluessa siitä, kun Euroopan parlamentti on tehnyt päätöksen vuosikertomuksesta ja määrittänyt rahoituksen lopullisen määrän, kuten II.25 artiklassa edellytetään.
                  I.5.3   Valuutta
                  
                  Euroopan parlamentti suorittaa maksut euroina. Todelliset kustannukset muunnetaan euroiksi Euroopan unionin virallisen lehden C-sarjassa päivittäin julkaistavaan kurssiin tai, jos sitä ei ole saatavilla, Euroopan parlamentin määräämän, parlamentin verkkosivustolla julkaistun laskennallisen kuukausittaisen kurssin perusteella, sellaisena kuin se on voimassa Euroopan parlamentin maksumääräyksen antamispäivänä, ellei erityisissä säännöissä ja edellytyksissä nimenomaisesti toisin määrätä.
                  Euroopan parlamentin maksut katsotaan suoritetuiksi sinä päivänä, jona ne on veloitettu Euroopan parlamentin tililtä.
                  
                     I.6 ARTIKLA – PANKKITILI
                  
                  Maksut suoritetaan seuraavalle Euroopan unionin jäsenvaltioon sijoittautuneessa pankissa olevalle edunsaajan euromääräiselle pankkitilille tai alatilille:
                  
                              Pankin nimi: […]
                           
                        
                              Konttorin osoite: […]
                           
                        
                              Tilinomistajan täydellinen nimi: […]
                           
                        
                              Täydellinen tilinumero (pankkitunnus mukaan luettuna): […]
                           
                        
                              IBAN: […]
                           
                        
                              BIC-/SWIFT-koodi: […]
                           
                        
                     I.7 ARTIKLA – YLEISET HALLINNOLLISET MÄÄRÄYKSET
                  
                  Kaikkien sopimukseen liittyvien Euroopan parlamentille osoitettujen yhteydenottojen on oltava kirjallisia, niissä on mainittava sopimuksen numero, ja ne on lähetettävä seuraavaan osoitteeseen:
                  
                              Euroopan parlamentti
                           
                        
                              Puhemies
                           
                        
                              c/o varainhoidon pääosaston johtaja
                           
                        
                              Toimisto SCH 05B031
                           
                        
                              L-2929 Luxemburg
                           
                        Euroopan parlamentti katsoo vastaanottaneensa kirjaamattoman lähetyksen sinä päivänä, jona Euroopan parlamentin virkapostiyksikkö on sen virallisesti rekisteröinyt.
                  Kaikkien sopimukseen liittyvien edunsaajalle osoitettujen yhteydenottojen on oltava kirjallisia, niissä on mainittava sopimuksen numero, ja ne on lähetettävä seuraavaan osoitteeseen:
                  
                              [Vastaanottajan nimi]
                           
                        
                              [Tehtävänimike]
                           
                        
                              [Edunsaajayhteisön virallinen nimi]
                           
                        
                              [Täydellinen virallinen osoite]
                           
                        Edunsaajan on viipymättä ilmoitettava kaikista osoitteenmuutoksista kirjallisesti Euroopan parlamentille.
                  
                     I.8 ARTIKLA – SOPIMUKSEN VOIMAANTULO
                  
                  Sopimus tulee voimaan päivänä, jona se allekirjoitetaan Euroopan parlamentin puolesta.
                  II.   
                        YLEISET EHDOT
                     
                  
                  
                     A OSA: OIKEUDELLISET JA HALLINNOLLISET MÄÄRÄYKSET
                  
                  
                     II.1 ARTIKLA – MÄÄRITELMÄT
                  
                  Tässä sopimuksessa tarkoitetaan:
                  
                              1)
                           
                           
                              ’toimintakertomuksella’ kaudella, jolle rahoitus myönnetään, aiheutuneiden kustannusten kirjallisia perusteluja, esimerkiksi selvitystä toimista, hallintokuluista jne.; toimintakertomus on osa vuosikertomusta;
                           
                        
                              2)
                           
                           
                              ’vuosikertomuksella’ kuuden kuukauden kuluessa varainhoitovuoden päättymisen jälkeen Euroopan parlamentin ja neuvoston asetuksen (EU, Euratom) N:o 1141/2014 (2) 23 artiklan ja varainhoitoasetuksen 229 artiklan mukaisesti toimitettavaa kertomusta;
                           
                        
                              3)
                           
                           
                              ’rahoituksen yli- tai alijäämällä’ I.5.1 artiklan mukaisten ennakkomaksujen ja II.25.4 artiklan mukaisesti vahvistetun rahoituksen lopullisen määrän erotusta;
                           
                        
                              4)
                           
                           
                              ’ennakkomaksujen selvittämisellä’ tilannetta, jossa tulojen ja menojen hyväksyjä vahvistaa rahoituksen lopullisen määrän ja edunsaajalle maksettava määrä ei enää ole unionin omaisuutta;
                           
                        
                              5)
                           
                           
                              ’eturistiriidalla’ tilannetta, jossa sopimuksen puolueeton ja objektiivinen täytäntöönpano edunsaajan toimesta vaarantuu perhe- tai tunnesiteisiin, kansalliseen yhteenkuuluvuuteen tai taloudellisiin etuihin liittyvästä tai mistä tahansa muusta syystä, jossa asianomaisella ja sopimuksen tarkoitukseen liittyvällä kolmannella osapuolella on yhteinen etu; poliittinen yhteenkuuluvuus ei periaatteessa synnytä eturistiriitaa, kun on kyse poliittisen puolueen ja samat poliittiset arvot omaavien organisaatioiden välisistä sopimuksista; tällaisen sopimuksen tapauksessa on kuitenkin noudatettava asetuksen (EU, Euratom) N:o 1141/2014 22 artiklaa;
                           
                        
                              6)
                           
                           
                              ’luontoissuorituksilla’ muita kuin taloudellisia resursseja, jotka kolmannet osapuolet asettavat maksutta edunsaajan käyttöön asetuksen (EU, Euratom) N:o 1141/2014 2 artiklan 7 ja 8 kohdan mukaisesti;
                           
                        
                              7)
                           
                           
                              ’varainhoitovuodella N’ tai ’kaudella, jolle rahoitus myönnetään’ niiden toimien toteuttamiskautta, joihin rahoitus myönnettiin sopimuksella I.2 artiklan mukaisesti;
                           
                        
                              8)
                           
                           
                              
                                 ’ylivoimaisella esteellä’ mitä tahansa edunsaajan tai Euroopan parlamentin vaikutusmahdollisuuksien ulkopuolella olevaa ennalta arvaamatonta poikkeuksellista tilannetta tai tapahtumaa, joka estää jompaakumpaa sopimuspuolista täyttämästä jotakin sopimuksen mukaisista velvoitteistaan, joka ei johdu sopimuspuolten tai rahoitustukea saavien alihankkijoiden, sopimuspuoliin sidoksissa olevien yhteisöjen tai kolmansien osapuolten virheestä tai tuottamuksesta ja jota ei voida asianmukaista huolellisuuttakaan noudattaen välttää; ylivoimaisena esteenä ei voida vedota työmarkkinakiistoihin, lakkoihin, taloudellisiin vaikeuksiin tai palvelun puutteisiin, laitteiden tai materiaalien vikoihin tai niiden saataville asettamiseen liittyviin viiveisiin, elleivät ne ole välittömästi seurausta asian kannalta merkityksellisestä ylivoimaisesta esteestä;
                           
                        
                              9)
                           
                           
                              ’virallisella ilmoittamisella’ ilmoituksen toimittamista kirjallisesti postitse tai sähköpostitse siten, että tästä saadaan saantitodistus;
                           
                        
                              10)
                           
                           
                              ’petoksella’ unionin taloudellisiin etuihin vaikuttavaa tahallista tekoa tai laiminlyöntiä, joka koskee väärien, virheellisten tai puutteellisten ilmoitusten tai asiakirjojen käyttämistä tai esittämistä tai erityistä velvoitetta rikkoen tapahtuvaa tietojen ilmoittamatta jättämistä;
                           
                        
                              11)
                           
                           
                              ’rahoituksella’ varainhoitoasetuksen XI osastossa ja asetuksen (EU, Euratom) N:o 1141/2014 IV luvussa tarkoitettua suoraa rahoitusta;
                           
                        
                              12)
                           
                           
                              ’sääntöjenvastaisuudella’ kaikenlaista unionin oikeuden säännöksen tai määräyksen rikkomista, joka johtuu edunsaajan teosta tai laiminlyönnistä ja jonka tuloksena on tai voisi olla vahinko unionin talousarviolle;
                           
                        
                              13)
                           
                           
                              ’omilla varoilla’ muita rahoituslähteitä kuin unionin rahoitus; esimerkiksi lahjoituksia ja jäsenmaksuja (asetuksen (EU, Euratom) N:o 1141/2014 2 artiklan 7 ja 8 kohdan mukaisesti) jne.;
                           
                        
                              14)
                           
                           
                              ’edunsaajaan yhteydessä olevalla henkilöllä’ ketä tahansa henkilöä, jolla on valtuudet edustaa edunsaajaa tai tehdä päätöksiä sen puolesta;
                           
                        
                              15)
                           
                           
                              ’huomattavalla virheellä’ mitä tahansa sopimuksen määräyksen rikkomista, joka on seurausta sellaisesta toimesta tai laiminlyönnistä, josta on tai voi olla haittaa Euroopan unionin talousarviolle.
                           
                        
                     II.2 ARTIKLA – EDUNSAAJAN YLEISET VELVOITTEET
                  
                  Edunsaaja
                  
                              a)
                           
                           
                              vastaa yksin kaikkien oikeudellisten velvoitteidensa täyttämisestä ja velvoitteiden täyttämisen osoittamisesta;
                           
                        
                              b)
                           
                           
                              korvaa sopimuksen täytäntöönpanosta, myös sen virheellisestä täytäntöönpanosta, Euroopan parlamentille aiheutuneet vahingot, paitsi jos kysymyksessä on ylivoimainen este;
                           
                        
                              c)
                           
                           
                              on yksin vastuussa kolmansiin osapuoliin nähden, myös sellaisista vahingoista, jotka ovat aiheutuneet kolmansille osapuolille sopimuksen täytäntöönpanon yhteydessä, vahinkojen luonteesta riippumatta;
                           
                        
                              d)
                           
                           
                              ilmoittaa Euroopan parlamentille välittömästi kaikista muutoksista oikeudellisessa, taloudellisessa tai teknisessä tilanteessaan, organisaatiossaan tai omistussuhteissaan sekä kaikista nimen- ja osoitteenmuutoksista ja oikeudellisen edustajan vaihtumisesta;
                           
                        
                              e)
                           
                           
                              toteuttaa kaikki tarvittavat toimenpiteet mahdollisten eturistiriitojen estämiseksi.
                           
                        
                     II.3 ARTIKLA – PANKKITILIIN LIITTYVÄT VELVOITTEET
                  
                  Euroopan parlamentin maksamat määrät on voitava yksilöidä I.6 artiklassa tarkoitetulta tililtä tai alatililtä, ja tilejä on käytettävä yksinomaan I.5 artiklassa tarkoitettujen Euroopan parlamentin maksamien määrien vastaanottamiseen.
                  Jos kyseiselle tilille ennakkomaksuina maksetut määrät tuottavat korkoa tai niiden perusteella koituu muuta vastaavaa etua sen jäsenvaltion lainsäädännön mukaisesti, jonka alueella kyseinen tili on avattu, Euroopan parlamentti perii II.26 artiklassa vahvistettujen edellytysten mukaisesti kyseiset tuotot ja muut edut takaisin varainhoitoasetuksen 228 artiklan 5 kohdan mukaisesti.
                  Euroopan parlamentin maksamia määriä ei saa missään tapauksessa käyttää keinottelutarkoituksiin.
                  Ennakkomaksut pysyvät unionin omaisuutena, kunnes ne on selvitetty vähentämällä ne rahoituksen lopullisesta määrästä.
                  
                     II.4 ARTIKLA – VASTUU VAHINGOISTA
                  
                  Euroopan parlamentti ei vastaa edunsaajan aiheuttamista tai kärsimistä vahingoista, mukaan lukien kolmansille osapuolille tämän sopimuksen täytäntöönpanon aikana tai seurauksena aiheutuneet vahingot.
                  Ellei kyseessä ole ylivoimainen este, edunsaajan tai siihen yhteydessä olevan henkilön on korvattava Euroopan parlamentille kaikki vahingot, joita se on kärsinyt tämän sopimuksen täytäntöönpanon seurauksena tai jotka johtuvat siitä, että sopimusta ei pantu täytäntöön täysin sen määräysten mukaisesti.
                  
                     II.5 ARTIKLA – LUOTTAMUKSELLISUUS
                  
                  Jollei tässä sopimuksessa, asetuksen (EU, Euratom) N:o 1141/2014 32 artiklassa tai muissa asiaan sovellettavissa unionin säädöksissä toisin säädetä, Euroopan parlamentti ja edunsaaja sitoutuvat käsittelemään luottamuksellisina kaikki niille toimitetut luottamuksellisiksi luokitellut asiakirjat, tiedot tai muun aineiston, jotka liittyvät suoraan tämän sopimuksen kohteeseen.
                  
                     II.6 ARTIKLA – HENKILÖTIETOJEN KÄSITTELY
                  
                  Kaikkia sopimuksen yhteydessä kerättäviä henkilötietoja käsitellään asetuksen (EU, Euratom) N:o 1141/2014 33 artiklan mukaisesti. Euroopan parlamentti noudattaa henkilötietojen käsittelyssä Euroopan parlamentin ja neuvoston asetusta (EU) 2018/1725 (3).
                  Näitä tietoja käsitellään ainoastaan sopimuksen täytäntöönpanoa ja seurantaa varten sanotun kuitenkaan estämättä sitä, että kyseisiä tietoja voidaan toimittaa tarkastuksista ja tilintarkastuksista vastuussa oleville elimille unionin oikeuden mukaisesti.
                  Kaikkeen edunsaajan tämän sopimuksen yhteydessä suorittamaan henkilötietojen käsittelyyn sovelletaan Euroopan parlamentin ja neuvoston asetusta (EU) 2016/679 (4). Henkilötietojen käsittely tämän sopimuksen yhteydessä on sallittua vain, jos se on välttämätöntä sopimuksen täytäntöönpanolle, tämän kuitenkaan vaikuttamatta muihin kyseisessä asetuksessa säädettyihin tapauksiin.
                  
                     II.7 ARTIKLA – TIETOJEN KIRJAAMINEN
                  
                  Edunsaajan on varainhoitoasetuksen 232 artiklan mukaisesti säilytettävä kaikki sopimuksen täytäntöönpanoa koskevat asiakirjat ja tositteet viiden vuoden ajan viimeisen maksuosuuteen liittyvän maksun suorittamisen jälkeen.
                  Rahoituksen käyttöön liittyviin tarkastuksiin, muutoksenhakuihin, riita-asioihin tai korvausvaatimusten käsittelyyn tai Euroopan syyttäjänviraston (EPPO) tai Euroopan petostentorjuntaviraston (OLAF) suorittamaan tutkintaan, jos siitä on ilmoitettu varojen saajalle, liittyvät asiakirjat on säilytettävä siihen saakka, kunnes tarkastukset on suoritettu, muutoksenhaut, riita-asiat tai vaatimukset ratkaistu tai tutkinta suoritettu.
                  
                     II.8 ARTIKLA – UNIONIN RAHOITUKSEN NÄKYVYYS
                  
                  II.8.1   Tieto unionin rahoituksesta
                  
                  Ellei Euroopan parlamentti toisin vaadi tai sovi, edunsaajan on kaikissa unionin rahoitusta koskevissa tiedotteissa tai julkaisuissa, myös konferenssien, seminaarien tai mahdollisen tiedotus- tai mainosmateriaalin (kuten esitteet, esittelylehtiset, julisteet ja sähköiset esitteet) yhteydessä, mainittava, että toimintaan on saatu tukea Euroopan parlamentilta.
                  II.8.2   Vastuuvapauslausekkeet, joilla Euroopan parlamentti vapautetaan vastuusta
                  
                  Kaikissa edunsaajan missä tahansa muodossa ja mitä tahansa välinettä käyttäen antamissa tiedotteissa tai julkaisuissa on oltava maininta siitä, että niiden laatija on niistä yksin vastuussa ja että Euroopan parlamentti ei ole vastuussa tiedotteen tai julkaisun sisältämien tietojen mahdollisesta käytöstä.
                  II.8.3   Tietojen julkistaminen Euroopan parlamentin toimesta
                  
                  Euroopan parlamentti julkistaa asetuksen (EU, Euratom) N:o 1141/2014 32 artiklan mukaiset tiedot verkkosivustollaan.
                  
                     II.9 ARTIKLA – SOPIMUSTEN TEKEMINEN EDUNSAAJAN TOIMESTA
                  
                  II.9.1   Periaatteet
                  
                  Rahoitusta voidaan varainhoitoasetuksen 222 artiklan 2 kohdan mukaisesti käyttää edunsaajan tekemiä sopimuksia koskevien menojen korvaamiseen, edellyttäen että sopimuksia tehtäessä ei ollut eturistiriitoja.
                  Kun hankintasopimuksen arvo ylittää 60 000 euroa toimeksisaajaa ja tavaraa tai palvelua kohti, edunsaajan on saatava vähintään kolme tarjousta vastauksena kirjalliseen tarjouspyyntöön, jossa esitetään yksityiskohtaisesti hankintaa koskevat vaatimukset. Kyseisten sopimusten kesto on enintään viisi vuotta.
                  Jos kirjalliseen tarjouspyyntöön toimitetaan vähemmän kuin kolme tarjousta, edunsaajan on osoitettava, että kyseistä hankintaa varten ei ollut mahdollista saada enempää tarjouksia.
                  II.9.2   Tietojen kirjaaminen
                  
                  Edunsaajan on pidettävä kirjaa tarjousten arvioinnista ja perusteltava kirjallisesti lopullisen toimeksisaajan valinta.
                  II.9.3   Valvonta
                  
                  Edunsaajan on varmistettava, että Euroopan parlamentti, Euroopan tason poliittisista puolueista ja Euroopan tason poliittisista säätiöistä vastaava viranomainen, Euroopan tilintarkastustuomioistuin ja Euroopan petostentorjuntavirasto (OLAF) voivat käyttää asetuksen (EU, Euratom) N:o 1141/2014 V luvussa ja varainhoitoasetuksen 231 artiklassa tarkoitettuja valvontavaltuuksiaan. Edunsaajan on varmistettava, että kolmansien osapuolten kanssa tehtävissä sopimuksissa mahdollistetaan edellä mainittujen valvontavaltuuksien käyttäminen myös kyseisiä kolmansia osapuolia kohtaan.
                  II.9.4   Vastuu
                  
                  Edunsaaja on yksin vastuussa sopimuksen täytäntöönpanosta ja sen määräysten noudattamisesta. Edunsaajan on sitouduttava toteuttamaan kaikki tarvittavat järjestelyt sen varmistamiseksi, että toimeksisaaja luopuu kaikista tästä sopimuksesta johtuvista oikeuksista suhteessa Euroopan parlamenttiin.
                  
                     II.10 ARTIKLA – RAHOITUSTUKI LÄHIYHTEISÖILLE
                  
                  Edunsaajan lähiyhteisöille myöntämä varainhoitoasetuksen 222 artiklan 3 kohdassa tarkoitettu rahoitustuki voidaan katsoa korvattaviksi kustannuksiksi seuraavin edellytyksin:
                  
                              a)
                           
                           
                              edunsaaja myöntää rahoitustuen seuraaville lähiyhteisöille:… [lisätään mahdollisten edunsaajien nimet siten kuin hakemuslomakkeessa on ilmoitettu];
                           
                        
                              b)
                           
                           
                              kyseiset yhteisöt ovat edunsaajan perussäännöissä vahvistetun hallinnollisen organisaation osa;
                           
                        
                              c)
                           
                           
                              kutakin yhteisöä kohden myönnettävä rahoitustuki on enintään 100 000 euroa;
                           
                        
                              d)
                           
                           
                              lähiyhteisö käyttää sitä korvattaviin menoihin;
                           
                        
                              e)
                           
                           
                              lähiyhteisölle maksettu kertamaksu ei ylitä neljäsosaa kyseiselle yhteisölle maksettavan rahoitustuen kokonaismäärästä;
                           
                        
                              f)
                           
                           
                              edunsaaja takaa tällaisen rahoitustuen mahdollisen takaisinperinnän.
                           
                        Edunsaajan on varmistettava, että Euroopan parlamentti, Euroopan tason poliittisista puolueista ja Euroopan tason poliittisista säätiöistä vastaava viranomainen, Euroopan tilintarkastustuomioistuin ja Euroopan petostentorjuntavirasto (OLAF) voivat käyttää asetuksen (EU, Euratom) N:o 1141/2014 V luvussa tarkoitettuja valvontavaltuuksiaan.
                  
                     II.11 ARTIKLA – YLIVOIMAINEN ESTE
                  
                  Jos Euroopan parlamentti tai edunsaaja kohtaa ylivoimaisen esteen, sen on ilmoitettava tästä viipymättä toiselle osapuolelle kirjatulla kirjeellä, johon on liitetty saantitodistus, tai vastaavalla asiakirjalla, jossa selvitetään kyseisen tilanteen laatu, arvioitu kesto sekä odotettavissa olevat vaikutukset.
                  Euroopan parlamentin ja edunsaajan on kaikin tavoin varmistettava, että ylivoimaisesta esteestä aiheutuu mahdollisimman vähän vahinkoa.
                  Euroopan parlamentin tai edunsaajan ei katsota rikkoneen mitään sopimuksen mukaista velvoitettaan, jos velvoitteen täyttämättä jättäminen johtuu ylivoimaisesta esteestä.
                  
                     II.12 ARTIKLA – RAHOITUKSEN MAKSAMISEN KESKEYTTÄMINEN
                  
                  II.12.1   Keskeyttämisen syyt
                  
                  Euroopan parlamentilla on valtuudet keskeyttää rahoituksen maksaminen varainhoitoasetuksen sovellettavien sääntöjen mukaisesti seuraavissa olosuhteissa:
                  
                              i)
                           
                           
                              se epäilee, että edunsaaja on laiminlyönyt varainhoitoasetuksen 228 artiklassa tarkoitetut rahoituksen käyttöä koskevat velvoitteet, jolloin keskeyttämistä jatketaan siihen saakka, kun epäilyt on todennettu; tai
                           
                        
                              ii)
                           
                           
                              edunsaajalle on asetettu asetuksen (EU, Euratom) N:o 1141/2014 27 artiklan 4 kohdan mukaisia taloudellisia seuraamuksia, jolloin keskeyttämistä jatketaan siihen saakka, kun taloudellinen seuraamus on maksettu.
                           
                        II.12.2   Keskeyttämismenettely
                  
                  
                     
                        Vaihe 1
                      – Euroopan parlamentti ilmoittaa ennen maksamisen keskeyttämistä edunsaajalle virallisesti aikeestaan keskeyttää maksaminen ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla jatkamatta keskeyttämismenettelyä, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen soveltaa keskeyttämismenettelyä, se ilmoittaa virallisesti edunsaajalle perustelut sisältävän päätöksen keskeyttämisestä ja antaa tiedot
                  
                              i)
                           
                           
                              edellä II.12.1 artiklan i alakohdassa tarkoitetusta ohjeellisesta päivämäärästä, jolloin tarvittava varmennus saadaan päätökseen; sekä
                           
                        
                              ii)
                           
                           
                              mahdollisista oikeussuojakeinoista.
                           
                        II.12.3   Keskeyttämisen vaikutukset
                  
                  Maksamisen keskeyttämisestä seuraa, että edunsaajalla ei ole oikeutta saada maksuja Euroopan parlamentilta ennen kuin II.12.2 artiklan i alakohdassa tarkoitettu vaiheen 2 mukainen varmennus on saatettu päätökseen tai keskeyttämisen peruste raukeaa. Edellä sanottu ei rajoita Euroopan parlamentin oikeutta lopettaa rahoitus tai peruuttaa rahoitusta koskeva päätös II.13 ja II.14 artiklan mukaisesti.
                  II.12.4   Maksamisen jatkaminen
                  
                  Kun maksamisen keskeyttämisen peruste raukeaa, kaikkia kyseisiä maksuja jatketaan, ja Euroopan parlamentti ilmoittaa asiasta edunsaajalle.
                  
                     II.13 ARTIKLA – RAHOITUSTA KOSKEVAN PÄÄTÖKSEN PERUUTTAMINEN EUROOPAN PARLAMENTIN TOIMESTA
                  
                  II.13.1   Peruuttamisen syyt
                  
                  Euroopan parlamentilla on valtuudet peruuttaa rahoitusta koskeva päätös vastuuviranomaisen tehtyä päätöksen edunsaajan rekisteristä poistamisesta, lukuun ottamatta asetuksen (EU, Euratom) N:o 1141/2014 30 artiklan 2 kohdassa tarkoitettuja tapauksia.
                  II.13.2   Peruuttamismenettely
                  
                  
                     
                        Vaihe 1
                      – Euroopan parlamentti ilmoittaa ennen rahoitusta koskevan päätöksen peruuttamista edunsaajalle aikeestaan peruuttaa päätös ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla peruuttamatta rahoitusta koskevaa päätöstä, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen peruuttaa rahoitusta koskevan päätöksen, se ilmoittaa virallisesti edunsaajalle perustelut sisältävän päätöksen peruuttamisesta.
                  
                     
                        Vaihe 3
                      – Hyväksyttyään rahoitusta koskevan päätöksen peruuttamista koskevan päätöksen Euroopan parlamentti ilmoittaa viipymättä edunsaajalle rahoitusosuussopimuksen voimassaolon päättämisestä.
                  II.13.3   Peruuttamisen vaikutukset
                  
                  Rahoitusta koskevan päätöksen peruuttamispäätöksellä on taannehtiva vaikutus rahoitusta koskevan päätöksen hyväksymispäivästä lähtien.
                  Rahoitusosuussopimuksen päättäminen tulee voimaan välittömästi sen jälkeen, kun siitä on ilmoitettu edunsaajalle.
                  Rahoitusosuussopimuksen mukaisesti mahdollisesti maksettuja määriä pidetään perusteettomina maksuina ja ne peritään takaisin varainhoitoasetuksen sovellettavien sääntöjen mukaisesti.
                  
                     II.14 ARTIKLA – RAHOITUSTA KOSKEVAN PÄÄTÖKSEN VOIMASSAOLON PÄÄTTÄMINEN
                  
                  II.14.1   Voimassaolon päättäminen edunsaajan pyynnöstä
                  
                  Edunsaaja voi pyytää rahoitusta koskevan päätöksen voimassaolon päättämistä.
                  Edunsaaja ilmoittaa virallisesti Euroopan parlamentille päättämisestä ja esittää
                  
                              a)
                           
                           
                              päättämisen syyt sekä
                           
                        
                              b)
                           
                           
                              päivämäärän, jolloin päättäminen tulee voimaan ja jonka on oltava virallisen ilmoituksen päivämäärää myöhempi.
                           
                        Rahoitusta koskevan päätöksen voimassaolon päättäminen tulee voimaan päättämistä koskevassa päätöksessä mainittuna päivänä, tai jos päivää ei ole mainittu, siitä päivästä, jolloin edunsaajalle on ilmoitettu päätöksestä. Sen jälkeen, kun rahoitusta koskevan päätöksen voimassaolo on päätetty, Euroopan parlamentti päättää rahoitusosuussopimuksen voimassaolon viipymättä samasta päivästä alkaen.
                  II.14.2   Voimassaolon päättäminen Euroopan parlamentin toimesta
                  
                  II.14.2.A   Voimassaolon päättämisen syyt
                  
                  Euroopan parlamentilla on valtuudet päättää rahoitusta koskevan päätöksen voimassaolo jossakin seuraavista olosuhteista:
                  
                              a)
                           
                           
                              Euroopan tason poliittisista puolueista ja Euroopan tason poliittisista säätiöistä vastaavan viranomaisen tehtyä päätöksen edunsaajan rekisteristä poistamisesta asetuksen (EU, Euratom) N:o 1141/2014 30 artiklan 2 kohdassa tarkoitetuissa tapauksissa;
                           
                        
                              b)
                           
                           
                              jos edunsaaja ei enää noudata asetuksen (EU, Euratom) N:o 1141/2014 18 artiklan 2 kohtaa;
                           
                        
                              c)
                           
                           
                              jos Euroopan parlamentti toteaa, että edunsaaja on laiminlyönyt varainhoitoasetuksen 228 artiklassa tarkoitetut rahoituksen käyttöä koskevat velvoitteet;
                           
                        
                              d)
                           
                           
                              jos edunsaaja asetetaan konkurssiin tai selvitystilaan tai se on muun vastaavan menettelyn kohteena.
                           
                        II.14.2.B   Päättämismenettely
                  
                  
                     
                        Vaihe 1
                      – Euroopan parlamentti ilmoittaa ennen rahoitusta koskevan päätöksen voimassaolon päättämistä edunsaajalle aikeestaan päättää voimassaolo ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla päättämättä rahoitusta koskevan päätöksen voimassaoloa, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen päättää rahoitusta koskevan päätöksen voimassaolon, se ilmoittaa tästä virallisesti edunsaajalle voimassaolon päättämistä koskevalla perustelut sisältävällä päätöksellä.
                  
                     
                        Vaihe 3
                      – Hyväksyttyään rahoitusta koskevan päätöksen voimassaolon päättämistä koskevan päätöksen Euroopan parlamentti ilmoittaa viipymättä edunsaajalle rahoitusosuussopimuksen voimassaolon päättämisestä.
                  II.14.3   Voimassaolon päättämisen seuraukset
                  
                  Rahoitusta koskevan päätöksen voimassaolon päättäminen tulee voimaan ex nunc päättämistä koskevassa päätöksessä mainittuna päivänä, tai jos päivää ei ole mainittu, siitä päivästä, jolloin edunsaajalle on ilmoitettu päätöksestä. Rahoitusosuussopimuksen päättäminen tulee voimaan välittömästi alkaen samasta päivästä.
                  Edunsaajalle rahoitusta koskevan päätöksen voimassaolon päättämisestä lähtien aiheutuneita tosiasiallisia kustannuksia pidetään korvaukseen oikeuttamattomina menoina, ja vastaavat ennakkomaksut peritään takaisin varainhoitoasetuksen sovellettavien sääntöjen mukaisesti.
                  
                     II.15 ARTIKLA – SAATAVIEN SIIRTÄMINEN
                  
                  Edunsaaja ei voi siirtää Euroopan parlamenttiin kohdistuvia maksusaataviaan kolmannelle osapuolelle, paitsi jos Euroopan parlamentti on hyväksynyt siirtämisen etukäteen edunsaajan perustellusta kirjallisesta pyynnöstä.
                  Jos Euroopan parlamentti ei ole hyväksynyt siirtämistä kirjallisesti tai jos sen ehtoja ei ole noudatettu, siirrolla ei ole mitään vaikutusta Euroopan parlamenttiin.
                  Siirto ei missään tapauksessa voi vapauttaa edunsaajaa sen velvoitteista Euroopan parlamenttia kohtaan.
                  
                     II.16 ARTIKLA – VIIVÄSTYSKOROT
                  
                  Jos Euroopan parlamentti ei suorita maksua maksulle asetetussa määräajassa, edunsaaja on oikeutettu Euroopan keskuspankin euromääräisiin perusrahoitusoperaatioihin soveltaman korkokannan mukaiseen viivästyskorkoon (jäljempänä ’viitekorko’) korotettuna kolmella ja puolella prosenttiyksiköllä. Viitekorkona käytetään Euroopan unionin virallisen lehden C-sarjassa julkaistua korkoa, joka oli voimassa sen kuukauden ensimmäisenä päivänä, jona maksujen määräaika umpeutuu.
                  Maksun ei katsota viivästyvän tapauksissa, joissa Euroopan parlamentti keskeyttää maksut II.12 artiklan nojalla.
                  Viivästyskorkoa maksetaan kaudelta, joka alkaa maksun määräaikaa seuraavana päivänä ja päättyy päivään, jona maksu todella suoritetaan.
                  Jos laskettu korko on enintään 200 euroa, Euroopan parlamentti maksaa ensimmäisen alakohdan määräyksistä poiketen edunsaajalle ainoastaan, jos tämä pyytää sitä kahden kuukauden kuluessa myöhästyneen maksun saamisesta.
                  
                     II.17 ARTIKLA – SOVELLETTAVA LAINSÄÄDÄNTÖ
                  
                  Tähän sopimukseen sovelletaan sovellettavaa unionin lainsäädäntöä, erityisesti asetusta (EU, Euratom) N:o 1141/2014 sekä asiassa kokonaisuudessaan sovellettavia varainhoitoasetuksen säännöksiä. Niitä täydennetään tarvittaessa sen jäsenvaltion kansallisella lainsäädännöllä, jossa on edunsaajan kotipaikka.
                  
                     II.18 ARTIKLA – OIKEUS TULLA KUULLUKSI
                  
                  Tapauksissa, joissa edunsaajalla tai asetuksen (EU, Euratom) N:o 1141/2014 27 a artiklassa tarkoitetulla luonnollisella henkilöllä on tämän sopimuksen mukaisesti oikeus toimittaa huomautuksia, edunsaajalle tai asianomaiselle luonnolliselle henkilölle on annettava kirjallisten huomautustensa toimittamiseksi 10 arkipäivää aikaa, ellei ole nimenomaisesti määrätty toisin. Tätä aikaa voidaan edunsaajan tai asianomaisen luonnollisen henkilön perustellusta pyynnöstä jatkaa vielä 10 arkipäivällä.
                  
                     B OSA: RAHOITUSMÄÄRÄYKSET
                  
                  
                     II.19 ARTIKLA – KORVATTAVAT MENOT
                  
                  II.19.1   Ehdot
                  
                  Jotta kustannukset voidaan korvata unionin rahoituksella ja varainhoitoasetuksen 228 artiklan mukaisesti, niiden on täytettävä seuraavat edellytykset:
                  
                              a)
                           
                           
                              ne liittyvät välittömästi sopimuksen kohteeseen, ja ne sisältyvät sopimuksen liitteenä olevaan alustavaan talousarvioon;
                           
                        
                              b)
                           
                           
                              ne ovat sopimuksen täytäntöönpanon kannalta tarpeen;
                           
                        
                              c)
                           
                           
                              niiden on oltava kohtuullisia ja perusteltuja sekä moitteettoman varainhoidon periaatteen mukaisia erityisesti taloudellisuuden ja vaikuttavuuden osalta;
                           
                        
                              d)
                           
                           
                              ne ovat aiheutuneet kaudella, jolle rahoitus myönnetään, sellaisena kuin se on määriteltynä I.2 artiklassa, lukuun ottamatta kustannuksia, jotka liittyvät vuosikertomuksiin ja tilinpäätöstodistuksiin ja niiden perustana oleviin tileihin;
                           
                        
                              e)
                           
                           
                              ne ovat edunsaajan toteutuneita kustannuksia;
                           
                        
                              f)
                           
                           
                              ne ovat eriteltävissä ja todennettavissa, ja ne on kirjattu edunsaajan kirjanpitoon saajaan sovellettavien tilinpäätösstandardien mukaisesti;
                           
                        
                              g)
                           
                           
                              ne ovat sovellettavan vero- ja sosiaalilainsäädännön mukaisia;
                           
                        
                              h)
                           
                           
                              niiden on oltava II.9.1 artiklan ensimmäisen kohdan ja pääsääntöisesti toisen kohdan mukaisia.
                           
                        Edunsaajan käyttämien kirjanpitomenetelmien ja sisäisen tarkastuksen menetelmien on oltava sellaisia, että niiden avulla on mahdollista yhdistää suoraan vuosikertomuksessa ilmoitetut kustannukset ja tulot tilinpäätöksiin ja vastaaviin tositteisiin.
                  II.19.2   Esimerkkejä korvattavista menoista
                  
                  Erityisesti seuraavat toimintakustannukset ovat korvattavia sikäli kuin ne täyttävät II.19.1 artiklassa määritellyt kriteerit, sanotun kuitenkaan rajoittamatta varainhoitoasetuksen 228 artiklan soveltamista:
                  
                              a)
                           
                           
                              hallintokulut sekä tekniseen apuun, kokouksiin, tutkimukseen, rajat ylittäviin tapahtumiin, selvityksiin, tiedottamiseen ja julkaisuihin liittyvät kulut;
                           
                        
                              b)
                           
                           
                              henkilöstökulut eli varsinaiset palkkakulut, sosiaaliturvamaksut ja muut palkkoihin liittyvät lakisääteiset kulut, jos ne eivät ylitä edunsaajan tavanomaisen palkkauskäytännön mukaista keskitasoa;
                           
                        
                              c)
                           
                           
                              henkilöstön matka- ja oleskelukulut, jos ne ovat edunsaajan tavanomaisen matkakorvauskäytännön mukaisia;
                           
                        
                              d)
                           
                           
                              (uusien tai käytettyjen) laitteiden tai muun omaisuuden poistokustannukset sellaisena kuin ne on kirjattu edunsaajan kirjanpitoselvityksiin edellyttäen, että
                              
                                          i)
                                       
                                       
                                          omaisuutta koskevat poistot on tehty kansainvälisten tilinpäätösstandardien ja edunsaajan tavanomaisten kirjanpitokäytäntöjen mukaisesti sekä
                                       
                                    
                                          ii)
                                       
                                       
                                          omaisuus on hankittu II.19.1 artiklan ensimmäisen kohdan ja pääsääntöisesti toisen kohdan mukaisesti, jos hankinta tapahtui kaudella, jolle rahoitus myönnetään;
                                       
                                    
                        
                              e)
                           
                           
                              kulutushyödykkeistä ja tarvikkeista sekä muista sopimuksista aiheutuvat kulut edellyttäen, että
                              
                                          i)
                                       
                                       
                                          niiden on oltava II.9.1 artiklan ensimmäisen kohdan ja pääsääntöisesti toisen kohdan mukaisia, ja
                                       
                                    
                                          ii)
                                       
                                       
                                          ne on osoitettu suoraan sopimuksen kohteeseen;
                                       
                                    
                        
                              f)
                           
                           
                              sopimuksessa määrättyjen ehtojen mukaisista vaatimuksista suoraan johtuvat kulut, tarvittaessa rahoituspalvelujen kulut (erityisesti rahoitusvakuuksista aiheutuneet kulut), edellyttäen, että vastaavat palvelut on hankittu II.9.1 artiklan ensimmäisen kohdan ja pääsääntöisesti toisen kohdan mukaisesti.
                           
                        
                     II.20 ARTIKLA – KORVAUKSEEN OIKEUTTAMATTOMAT MENOT
                  
                  Seuraavia kustannuksia ei katsota korvattaviksi, sanotun kuitenkaan rajoittamatta tämän sopimuksen II.19.1 artiklan tai varainhoitoasetuksen 228 artiklan soveltamista:
                  
                              a)
                           
                           
                              edunsaajan maksamat pääoman tuotot ja osingot;
                           
                        
                              b)
                           
                           
                              lainoihin ja lainan hoitoon liittyvät kustannukset;
                           
                        
                              c)
                           
                           
                              varaukset tappioiden tai velkojen varalle;
                           
                        
                              d)
                           
                           
                              lainojen korot;
                           
                        
                              e)
                           
                           
                              epävarmat saamiset;
                           
                        
                              f)
                           
                           
                              kurssitappiot;
                           
                        
                              g)
                           
                           
                              edunsaajan pankin perimät kustannukset Euroopan parlamentilta saaduista siirroista;
                           
                        
                              h)
                           
                           
                              kustannukset, jotka edunsaaja on ilmoittanut unionin talousarviosta rahoitettavaa avustusta saavan muun toimen yhteydessä;
                           
                        
                              i)
                           
                           
                              luontoissuoritukset;
                           
                        
                              j)
                           
                           
                              kohtuuttomat tai perusteettomat menot;
                           
                        
                              k)
                           
                           
                              vähennyskelpoinen arvonlisävero;
                           
                        
                              l)
                           
                           
                              asetuksen (EU, Euratom) N:o 1141/2014 22 artiklan ja varainhoitoasetuksen 222 artiklan 3 kohdan mukaisesti kielletty tiettyjen kolmansien osapuolten rahoittaminen.
                           
                        
                     II.21 ARTIKLA – LUONTOISSUORITUKSET
                  
                  Euroopan parlamentti hyväksyy sen, että edunsaaja voi ottaa vastaan luontoissuorituksia sopimusta täytäntöön pantaessa, edellyttäen että tällaisten luontoissuoritusten arvo ei ylitä
                  
                              a)
                           
                           
                              todellisia kustannuksia, jotka on riittävästi perusteltu sellaisten kolmansien osapuolten kirjanpitoasiakirjoin, jotka ovat toimittaneet kyseiset suoritukset edunsaajalle vastikkeetta mutta vastaavat niihin liittyvistä kustannuksista;
                           
                        
                              b)
                           
                           
                              jos tällaisia asiakirjoja ei ole, kyseisillä markkinoilla yleisesti hyväksyttyjä kustannuksia vastaavia kustannuksia;
                           
                        
                              c)
                           
                           
                              niille alustavassa talousarviossa hyväksyttyä arvoa;
                           
                        
                              d)
                           
                           
                              50:tä prosenttia alustavassa talousarviossa hyväksytyistä omista varoista.
                           
                        Luontoissuoritukset
                  
                              a)
                           
                           
                              esitetään alustavassa talousarviossa erikseen siten, että se ilmentää kokonaismäärärahoja;
                           
                        
                              b)
                           
                           
                              ovat asetuksen (EU, Euratom) N:o 1141/2014 20 artiklan sekä verotusta ja sosiaaliturvaa koskevien kansallisten sääntöjen mukaisia;
                           
                        
                              c)
                           
                           
                              hyväksytään vain väliaikaisesti ja edellyttäen, että ulkopuolinen tilintarkastaja varmentaa ne ja että ne hyväksytään rahoituksen lopullista määrää koskevassa päätöksessä;
                           
                        
                              d)
                           
                           
                              eivät saa olla kiinteänä omaisuutena tehtäviä suorituksia.
                           
                        
                     II.22 ARTIKLA – TALOUSARVIOERIEN VÄLISET SIIRROT
                  
                  Edunsaajalla on oikeus muuttaa liitteessä olevaa alustavaa talousarviota eri talousarvioerien välisin siirroin. Muutos ei edellytä sopimuksen muuttamista. Tällaiset siirrot on perusteltava vuosikertomuksessa.
                  
                     II.23 ARTIKLA – RAPORTOINTIVELVOITTEET
                  
                  II.23.1   Vuosikertomus
                  
                  Edunsaajan on toimitettava mieluiten varainhoitovuoden N päättymistä seuraavan vuoden toukokuun 15. päivään mennessä ja viimeistään 30 päivänä kesäkuuta vuosikertomus, joka sisältää seuraavat:
                  
                              a)
                           
                           
                              vuotuinen tilinpäätös ja siihen liittyvät huomautukset, jotka kattavat edunsaajan tulot ja kustannukset sekä varat ja vastuut varainhoitovuoden alussa ja lopussa, siinä jäsenvaltiossa sovellettavan lainsäädännön mukaisesti, jossa edunsaajansaajalla on kotipaikka;
                           
                        
                              b)
                           
                           
                              vuotuinen tilinpäätös Euroopan parlamentin ja neuvoston asetuksen (EY) N:o 1606/2002 (5) 2 artiklassa tarkoitettujen kansainvälisten tilinpäätösstandardien perusteella;
                           
                        
                              c)
                           
                           
                              luettelo lahjoittajista ja maksujen suorittajista ja näiltä saaduista lahjoituksista tai maksuista, jotka on ilmoitettu asetuksen (EU, Euratom) N:o 1141/2014 20 artiklan mukaisesti;
                           
                        
                              d)
                           
                           
                              toimintakertomus;
                           
                        
                              e)
                           
                           
                              alustavan talousarvion rakennetta noudattava tilinpäätös;
                           
                        
                              f)
                           
                           
                              tuloja ja kustannuksia sekä varoja ja vastuita koskeva yksityiskohtainen kirjanpito;
                           
                        
                              g)
                           
                           
                              edellä e alakohdassa tarkoitetun tilinpäätöksen ja f alakohdassa tarkoitetun yksityiskohtaisen kirjanpidon täsmäytys;
                           
                        
                              h)
                           
                           
                              luettelo toimittajista, jotka ovat kyseisenä varainhoitovuonna laskuttaneet edunsaajalta yli 10 000 euroa; luettelossa on mainittava toimittajan nimi ja osoite sekä tarjottujen tavaroiden tai palvelujen laji.
                           
                        Vuosikertomukseen sisällytettävien tietojen on oltava riittävät rahoituksen lopullisen määrän vahvistamiseksi.
                  II.23.2   Ulkoisen tarkastuksen kertomus
                  
                  Euroopan parlamentti saa suoraan asetuksen (EU, Euratom) N:o 1141/2014 23 artiklan 3 kohdan nojalla valtuutetuilta riippumattomilta ulkopuolisilta elimiltä tai asiantuntijoilta asetuksen (EU, Euratom) N:o 1141/2014 23 artiklan 1 kohdassa tarkoitetun ulkopuolisen tilintarkastajan lausunnon.
                  Ulkoisen tarkastuksen tarkoituksena on varmentaa tilinpäätöksen luotettavuus ja menojen laillisuus ja sääntöjenmukaisuus ja erityisesti se, että
                  
                              a)
                           
                           
                              tilinpäätös on laadittu edunsaajaan sovellettavan kansallisen lainsäädännön mukaisesti, se ei sisällä olennaisesti virheellisiä tietoja ja antaa oikean ja riittävän kuvan rahoitusasemasta ja toiminnan tuloksista;
                           
                        
                              b)
                           
                           
                              tilinpäätös on laadittu asetuksen (EY) N:o 1606/2002 2 artiklassa tarkoitettujen kansainvälisten tilinpäätösstandardien mukaisesti;
                           
                        
                              c)
                           
                           
                              ilmoitetut kustannukset ovat toteutuneita kustannuksia;
                           
                        
                              d)
                           
                           
                              kaikki tulot on ilmoitettu;
                           
                        
                              e)
                           
                           
                              avustuksen saajan Euroopan parlamentille toimittamat kirjanpitoasiakirjat ovat sopimuksen rahoitusmääräysten mukaisia;
                           
                        
                              f)
                           
                           
                              asetuksen (EU, Euratom) N:o 1141/2014 ja etenkin sen 20 artiklan mukaiset velvollisuudet on täytetty;
                           
                        
                              g)
                           
                           
                              sopimuksen ja erityisesti sen II.9 ja II.19 artiklan mukaiset velvollisuudet on täytetty;
                           
                        
                              h)
                           
                           
                              luontoissuoritukset on todella suoritettu edunsaajalle ja arvostettu sovellettavien sääntöjen mukaisesti;
                           
                        
                              i)
                           
                           
                              unionin rahoituksesta mahdollisesti käyttämättä jäänyt osa on siirretty seuraavalle varainhoitovuodelle;
                           
                        
                              j)
                           
                           
                              unionin rahoituksesta käyttämättä jäänyt osa on käytetty varainhoitoasetuksen 228 artiklan 2 kohdan mukaisesti;
                           
                        
                              k)
                           
                           
                              omien varojen mahdollinen ylijäämä on siirretty varaukseen.
                           
                        
                     II.24 ARTIKLA – PÄÄTÖS VUOSIKERTOMUKSESTA
                  
                  Euroopan parlamentti hyväksyy tai hylkää II.23.1 artiklassa tarkoitetun vuosikertomuksen syyskuun 30. päivään mennessä varainhoitovuotta N seuraavana varainhoitovuonna.
                  Jos Euroopan parlamentti ei vuosikertomuksen vastaan otettuaan toimita kirjallista vastausta kuuden kuukauden kuluessa, vuosikertomus katsotaan hyväksytyksi.
                  Vuosikertomuksen hyväksyminen ei rajoita II.25 artiklan mukaisen rahoituksen lopullisen määrän vahvistamista, jolla parlamentti tekee lopullisen päätöksen kustannusten tukikelpoisuudesta.
                  Euroopan parlamentti voi pyytää edunsaajalta lisätietoja voidakseen tehdä päätöksen vuosikertomuksesta. Tällöin vuosikertomusta koskevan päätöksen määräaikaa jatketaan siihen asti, että Euroopan parlamentti on saanut pyydetyt tiedot ja arvioinut ne. Määräaikaa voidaan jatkaa myös, jos Euroopan tason poliittisista puolueista ja Euroopan tason poliittisista säätiöistä vastaava viranomainen on pyytänyt lisätietoja asetuksen (EU, Euratom) N:o 1141/2014 24 artiklan 4 kohdan mukaisesti.
                  Jos vuosikertomuksessa on olennaisia puutteita, Euroopan parlamentti voi hylätä sen pyytämättä lisätietoja edunsaajalta ja pyytää edunsaajaa toimittamaan uuden kertomuksen 15 arkipäivän kuluessa.
                  Edunsaaja saa kirjallisen ilmoituksen siinä tapauksessa, että siltä pyydetään lisätietoja tai uutta kertomusta.
                  Jos alun perin toimitettu vuosikertomus hylätään ja pyydetään uusi kertomus, uuteen kertomukseen sovelletaan tässä artiklassa vahvistettua hyväksyntämenettelyä.
                  
                     II.25 ARTIKLA – PÄÄTÖS RAHOITUKSEN LOPULLISESTA MÄÄRÄSTÄ
                  
                  II.25.1   Vuosikertomuksen vaikutukset
                  
                  Rahoituksen lopullista määrää koskevan Euroopan parlamentin päätöksen on perustuttava II.24 artiklan mukaisesti hyväksyttyyn vuosikertomukseen. Jos Euroopan parlamentti hylkää vuosikertomuksen lopullisesti tai edunsaaja ei toimita vuosikertomusta asiassa sovellettavassa määrärajassa, rahoituksen lopullista määrää koskevassa päätöksessä ei voida vahvistaa korvattavia kustannuksia.
                  II.25.2   Kynnys
                  
                  Rahoituksen lopullinen määrä rajoitetaan I.4 artiklassa tarkoitettuun määrään. Lopullinen määrä ei saa olla enemmän kuin 90 prosenttia talousarvioon otetuista vuotuisista korvattavista menoista ja 90 prosenttia toteutuneista korvattavista kustannuksista.
                  II.25.3   Käyttämättä jääneen rahoituksen siirtäminen seuraavalle varainhoitovuodelle
                  
                  Varainhoitovuodelle N myönnetystä rahoitusosuudesta kyseisenä vuonna mahdollisesti käyttämättä jäänyt osa on siirrettävä varainhoitovuodelle N+1 ja käytettävä 31 päivään joulukuuta vuonna N+1 mennessä mahdollisesti aiheutuviin korvattaviin menoihin. Edellisen vuoden rahoitusosuuksien jäljellä olevia määriä ei saa käyttää menojen sen osan rahoitukseen, joka Euroopan tason poliittisten puolueiden on katettava omilla varoillaan.
                  Edunsaajan on käytettävä sinä varainhoitovuonna, jolle rahoitusosuus on myönnetty, käyttämättä jäänyt osa rahoitusosuudesta ennen kyseisen vuoden jälkeen myönnettyä rahoitusosuutta.
                  II.25.4   Päätös rahoituksen lopullisesta määrästä
                  
                  Euroopan parlamentti valvoo vuosittain, ovatko menot asetuksen (EU, Euratom) N:o 1141/2014, varainhoitoasetuksen ja sopimuksen säännösten mukaisia. Se tekee joka vuosi päätöksen rahoituksen lopullisesta määrästä ja ilmoittaa päätöksestä asianmukaisesti edunsaajalle.
                  Jos I.4 artiklassa määritetty rahoitus on käytetty kokonaisuudessaan varainhoitovuonna N, rahoituksen lopullinen määrä vahvistetaan kyseisen varainhoitovuoden päättämisen jälkeen vuonna N+1.
                  Jos käyttämätöntä rahoitusta siirretään II.25.3 artiklan mukaisesti varainhoitovuodelle N+1, vuoden N rahoituksen lopullinen määrä vahvistetaan seuraavasti:
                  
                     
                        Vaihe 1
                     : Euroopan parlamentti päättää vuonna N+1 varainhoitovuoden N korvattavista kustannuksista sekä vuoden N rahoituksen lopullisen määrän ensimmäisestä osasta näiden kustannusten mukaisesti. Lisäksi Euroopan parlamentti vahvistaa varainhoitovuodelle N myönnetyn käyttämättömän rahoituksen osuuden, joka siirretään varainhoitovuodelle N+1;
                  
                     
                        Vaihe 2
                     : Euroopan parlamentti päättää vuonna N+2 varainhoitovuoden N+1 korvattavista kustannuksista ja määrittää, millainen osa niistä katetaan varainhoitovuodelle N+1 siirretystä käyttämättä jääneestä rahoituksesta (rahoituksen lopullisen määrän toinen osa).
                  Vuoden N rahoituksen lopullinen määrä on vaiheessa 1 ja 2 vahvistettujen määrien summa.
                  Kun rahoituksen lopullinen määrä on vahvistettu, ennakkomaksut selvitetään vähentämällä ne lopullisesta määrästä. Kun kyse on määrärahojen siirtämisestä varainhoitovuodelta toiselle, ennakkomaksut selvitetään osittain kussakin edellä mainitussa vaiheessa.
                  II.25.5   Käyttämättä jääneen rahoituksen takaisinperintä
                  
                  Varainhoitovuodelle N myönnetystä rahoitusosuudesta mahdollisesti jäljelle jäänyt osa, joka on käyttämättä vuoden N+1 lopussa, peritään takaisin varainhoitoasetuksen IV osaston 6 luvun säännösten mukaisesti.
                  II.25.6   Rahoituksen yli- tai alijäämä
                  
                  Jos maksetut ennakkomaksut ovat suuremmat kuin määritetty rahoituksen lopullinen määrä, Euroopan parlamentti perii takaisin aiheettomasti maksetut ennakkomaksut.
                  Jos rahoituksen lopullinen määrä on suurempi kuin maksetut ennakkomaksut, Euroopan parlamentti suorittaa jäljelle jääneen osan.
                  II.25.7   Omien varojen ylijäämä
                  
                  a)   Erityisrahaston kasvattaminen
                  
                  Edunsaaja voi käyttää omien varojen ylijäämää erityisrahaston kasvattamiseen.
                  Erityisrahaston tilille siirrettävää omien varojen ylijäämää on se omien varojen määrä, joka ylittää niiden omien varojen yhteismäärän, jotka tarvitaan kattamaan 10 prosenttia toteutuneista korvattavista kustannuksista varainhoitovuonna N. Edunsaajan on täytynyt aiemmin kattaa varainhoitovuoden N korvaukseen oikeuttamattomat kustannukset yksinomaan omin varoin.
                  Rahastoa käytetään ainoastaan korvattavien kustannusten ja sellaisten korvaukseen oikeuttamattomien kustannusten yhteisrahoitukseen, jotka on katettava omista varoista tulevia sopimuksia täytäntöön pantaessa.
                  b)   Voitto
                  
                  Voitolla tarkoitetaan sitä, että tulot ovat menoja suuremmat.
                  Tulot sisältävät unionin talousarviosta saatavan rahoituksen ja edunsaajan omat varat.
                  Kolmansien osapuolten yhteisiä tapahtumia varten maksamaa rahoitusta ei pidetä osana edunsaajan omia varoja. Edunsaaja ei myöskään saa ottaa vastaan suoraan eikä välillisesti muuta rahoitusta unionin talousarviosta. Erityisesti on kiellettyä tehdä lahjoituksia Euroopan parlamentin poliittisten ryhmien talousarvioista.
                  Erityisrahastoon osoitettua ylijäämää ei saa ottaa huomioon voittoa laskettaessa.
                  c)   Takaisinperintä
                  
                  Rahoitus ei saa tuottaa edunsaajalle voittoa. Euroopan parlamentilla on oikeus periä voitosta takaisin prosenttiosuus, joka vastaa unionin rahoitusosuutta korvattavista kustannuksista.
                  
                     II.26 ARTIKLA – ENNAKKOMAKSUISTA KERTYNEET KOROT
                  
                  Edunsaajan on ilmoitettava Euroopan parlamentille tältä saamiensa ennakkomaksuerien mahdollisesti tuottamat korot tai vastaavat edut.
                  Euroopan parlamentti vähentää ennakkomaksujen tuottamat korot laskiessaan rahoituksen lopullista määrää. Korkoja ei saa sisällyttää omiin varoihin.
                  
                     II.27 ARTIKLA – TAKAISINPERINTÄ
                  
                  Jos edunsaajalle on maksettu määriä aiheettomasti tai jos takaisinperintämenettelyyn voidaan sopimuksessa, asetuksessa (EU, Euratom) N:o 1141/2014 tai varainhoitoasetuksessa säädettyjen ehtojen perusteella ryhtyä, edunsaaja tai asetuksen (EU, Euratom) N:o 1141/2014 30 artiklan 2 kohdassa tarkoitettu luonnollinen henkilö palauttaa Euroopan parlamentille kyseisen määrän tämän vahvistamin ehdoin ja tämän vahvistamassa määräajassa.
                  II.27.1   Viivästyskorot
                  
                  Jos edunsaaja ei maksa takaisin perittävää määrää Euroopan parlamentin vahvistamaan määräaikaan mennessä, Euroopan parlamentti lisää erääntyneeseen määrään viivästyskoron, joka lasketaan II.16 artiklassa mainitun korkokannan mukaan. Viivästyskorkoa kertyy takaisin maksamisen määräajan umpeutumisesta siihen päivään, jona Euroopan parlamentti saa maksun koko takaisinperittävästä määrästä.
                  Osasuorituksilla katetaan ensin viivästyskulut ja -korot ja vasta sen jälkeen varsinainen velkapääoma.
                  II.27.2   Erien vähentäminen toisistaan
                  
                  Jos maksua ei saada määräaikaan mennessä, Euroopan parlamentille palautettavat rahamäärät voidaan periä vähentämällä ne mistä tahansa edunsaajalle maksettavasta muusta suorituksesta varainhoitoasetuksen 101 artiklan mukaisesti. Euroopan parlamentti voi poikkeustapauksissa suorittaa perinnän kuittaamalla ennen maksun eräpäivää, jos tämä on tarpeen unionin taloudellisten etujen suojaamiseksi. Tähän ei tarvita edunsaajan etukäteistä suostumusta.
                  II.27.3   Pankkikulut
                  
                  Edunsaaja vastaa yksin kaikista Euroopan parlamentille palautettavien rahamäärien takaisinperinnästä aiheutuneista pankkikuluista.
                  
                     II.28 ARTIKLA – RAHOITUSVAKUUS
                  
                  Jos Euroopan parlamentti pyytää rahoitusvakuutta varainhoitoasetuksen 227 artiklan mukaisesti, on seuraavien edellytysten täytyttävä:
                  
                              a)
                           
                           
                              rahoitusvakuuden antajan on oltava pankki tai rahoituslaitos tai Euroopan parlamentin hyväksymästä edunsaajan pyynnöstä kolmas osapuoli;
                           
                        
                              b)
                           
                           
                              takaajan on oltava ensisijaisessa takausvastuussa eikä hän saa vaatia Euroopan parlamenttia perimään saataviaan ensin päävelalliselta (asianomaiselta edunsaajalta); sekä
                           
                        
                              c)
                           
                           
                              rahoitusvakuuden on pysyttävä nimenomaisesti voimassa, kunnes Euroopan parlamentti on selvittänyt ennakkomaksut välimaksujen perusteella tai suorittanut loppumaksun; jos loppumaksun suorittaminen tapahtuu takaisinperinnän muodossa, rahoitusvakuuden on pysyttävä voimassa, kunnes velka katsotaan täysin tarkastetuksi ja hyväksytyksi; ja Euroopan parlamentin on vapautettava vakuus seuraavan kuukauden kuluessa.
                           
                        
                     II.29 ARTIKLA – VALVONTA
                  
                  II.29.1   Yleiset säännökset
                  
                  Euroopan parlamentti ja Euroopan tason poliittisista puolueista ja Euroopan tason poliittisista säätiöistä vastaava viranomainen voivat toimivaltansa puitteissa ja asetuksen (EU, Euratom) N:o 1141/2014 V luvun ja varainhoitoasetuksen 231 artiklan 1 kohdan mukaisesti käyttää milloin tahansa valvontavaltuuksiaan todentaakseen, onko edunsaaja noudattanut täysin rahoitusta koskevassa päätöksessä, asetuksessa (EU, Euratom) N:o 1141/2014 ja varainhoitoasetuksessa asetettuja velvoitteita.
                  Edunsaajan on tehtävä asianmukaisesti yhteistyötä toimivaltaisten viranomaisten kanssa ja avustettava niitä kaikin tarvittavin tavoin valvontatehtävien hoitamisessa.
                  Euroopan parlamentti ja Euroopan tason poliittisista puolueista ja Euroopan tason poliittisista säätiöistä vastaava viranomainen voivat siirtää valvontatehtävän ulkoisille elimille, joilla on asianmukaiset valtuudet toimia niiden puolesta (jäljempänä ’valtuutetut elimet’).
                  II.29.2   Velvollisuus pitää hallussa asiakirjoja
                  
                  Edunsaajan on säilytettävä II.7 artiklan mukaisesti asianmukaiselle välineelle tallennettuina kaikki alkuperäiset asiakirjat, erityisesti kirjanpitoaineisto ja veroasiakirjat, myös digitaalisessa muodossa olevat alkuperäiskappaleet silloin, kun ne sallitaan kansallisessa lainsäädännössä, jolloin on noudatettava kyseisessä lainsäädännössä asetettuja edellytyksiä.
                  II.29.3   Asiakirjojen ja/tai tietojen antamisvelvollisuus
                  
                  Edunsaajan on toimitettava kaikki Euroopan parlamentin, Euroopan tason poliittisista puolueista ja Euroopan tason poliittisista säätiöistä vastaavan viranomaisen tai valtuutetun elimen (jäljempänä ’toimivaltainen viranomainen’) pyytämät asiakirjat ja/tai tiedot, myös sähköisessä muodossa olevat tiedot.
                  Kaikkia edunsaajan toimittamia asiakirjoja ja/tai tietoja käsitellään II.6 artiklan mukaisesti.
                  II.29.4   Vierailut paikan päälle
                  
                  Toimivaltainen viranomainen voi tehdä vierailuja paikan päälle edunsaajan tiloihin. Se voi tätä varten pyytää kirjallisesti edunsaajaa toteuttamaan tarvittavat järjestelyt tällaista vierailua varten toimivaltaisen viranomaisen vahvistamassa kohtuullisessa määrärajassa.
                  Edunsaajan on vierailun aikana annettava toimivaltaiselle viranomaiselle mahdollisuus päästä tiloihin, joissa toimintaa harjoitetaan tai on harjoitettu, ja saada käyttöönsä kaikki tarvittavat tiedot, myös sähköisessä muodossa olevat tiedot.
                  Edunsaajan on varmistettava, että tällaiset tiedot ovat saatavilla vierailun ajankohtana ja että pyydetyt tiedot luovutetaan asianmukaisessa muodossa.
                  II.29.5   Kontradiktorinen tarkastusmenettely
                  
                  Euroopan parlamentti laatii valvontamenettelyssä tehtyjen havaintojen perusteella väliaikaisen tarkastuskertomuksen, joka toimitetaan edunsaajalle. Edunsaaja voi esittää huomautuksia 30 kalenteripäivän kuluessa väliaikaisen tarkastuskertomuksen vastaanottamisesta.
                  Euroopan parlamentti vahvistaa väliaikaisessa tarkastuskertomuksessa esitettyjen havaintojen ja edunsaajan mahdollisten huomautusten perusteella lopulliset tarkastushavaintonsa lopullisessa tarkastuskertomuksessa. Lopullinen tarkastuskertomus on lähetettävä edunsaajalle 60 kalenteripäivän kuluessa väliaikaisen tarkastuskertomuksen huomautusten esittämistä koskevan määräajan päättymisestä.
                  II.29.6   Tarkastushavaintojen vaikutukset
                  
                  Euroopan parlamentti ottaa lopullisessa tarkastuksessa tehdyt havainnot asianmukaisesti huomioon vahvistaessaan rahoituksen lopullista määrää, sanotun kuitenkaan rajoittamatta parlamentin oikeutta toteuttaa toimenpiteitä II.12–II.14 artiklan mukaisesti.
                  Mahdollisista petostapauksista tai lopullisessa tarkastuksessa tehdyissä havainnoissa ilmi käyneestä asiassa sovellettavien sääntöjen vakavasta loukkaamisesta on ilmoitettava toimivaltaisille kansallisille viranomaisille tai unionin viranomaisille lisätoimia varten.
                  Euroopan parlamentti voi muuttaa taannehtivasti rahoituksen lopullista määrää koskevaa päätöstä lopullisen tarkastuksen havaintojen perusteella.
                  II.29.7   OLAFin valvontaoikeudet
                  
                  Euroopan petostentorjuntavirasto (OLAF) käyttää edunsaajaa koskevia valvontaoikeuksiaan asiassa sovellettavien sääntöjen ja etenkin neuvoston asetuksen (Euratom, EY) N:o 2185/96 (6), Euroopan parlamentin ja neuvoston asetuksen (EU, Euratom) N:o 883/2013 (7), varainhoitoasetuksen 231 artiklan 1 kohdan sekä asetuksen (EU, Euratom) N:o 1141/2014 24 artiklan 4 kohdan ja 25 artiklan 7 kohdan mukaisesti.
                  Edunsaajan on tehtävä asianmukaisesti yhteistyötä OLAFin kanssa ja avustettava sitä kaikin tarvittavin tavoin valvontatehtävien hoitamisessa.
                  Euroopan parlamentti voi milloin tahansa mukauttaa taannehtivasti rahoituksen lopullista määrää koskevaa päätöstä OLAFilta saamiensa havaintojen perusteella asetuksen (EU, Euratom) N:o 1141/2014 25 artiklan 7 kohdan mukaisesti. Ennen kuin Euroopan parlamentti tekee päätöksen rahoituksen lopullista määrää koskevan päätöksen muuttamisesta, edunsaajalle on asianmukaisesti ilmoitettava merkityksellisistä havainnoista ja parlamentin aikeesta mukauttaa rahoituksen lopullista määrää koskevaa päätöstä, ja edunsaajan on voitava esittää huomautuksia.
                  II.29.8   Euroopan tilintarkastustuomioistuimen valvontaoikeudet
                  
                  Euroopan tilintarkastustuomioistuin käyttää valvontaoikeuksiaan asiassa sovellettavien sääntöjen ja erityisesti varainhoitoasetuksen 231 artiklan 1 kohdan ja asetuksen (EU, Euratom) N:o 1141/2014 25 artiklan 6 kohdan mukaisesti. Sovelletaan II.29.3 ja II.29.4 artiklaa.
                  Edunsaajan on tehtävä asianmukaisesti yhteistyötä tilintarkastustuomioistuimen kanssa ja avustettava sitä kaikin tarvittavin tavoin valvontatehtävien hoitamisessa.
                  II.29.9   Edellä II.29.1–II.29.4 artiklan mukaisten velvoitteiden laiminlyöminen
                  
                  Jos edunsaaja ei noudata II.29.1–II.29.4 artiklassa asetettuja velvoitteita, Euroopan parlamentti voi katsoa, että kustannukset, joista edunsaaja ei ole toimittanut riittäviä tietoja, ovat korvaukseen oikeuttamattomia.
                  
                     ALLEKIRJOITUKSET
                     
                        Edunsaajan puolesta
                        [suku- ja etunimi / tehtävänimike tai asema]
                        [allekirjoitus]
                        Tehty [paikka], [aika]
                     
                     
                        Euroopan parlamentin puolesta
                        [suku- ja etunimi]
                        [allekirjoitus]
                        Tehty [paikka], [aika]
                     
                     
                        Kahtena kappaleena englannin kielellä.
                     
                  
               
            
            
               
                  Liite
                  
                     ALUSTAVA TALOUSARVIO
                  
                  
                              
                                 Menot
                              
                           
                        
                              Korvattavat menot
                           
                           
                              Talousarvio
                           
                           
                              Toteutunut
                           
                        
                              
                                 A.1: Henkilöstökulut
                              
                              
                                          1.
                                       
                                       
                                          Palkat
                                       
                                    
                                          2.
                                       
                                       
                                          Maksut
                                       
                                    
                                          3.
                                       
                                       
                                          Henkilöstökoulutus
                                       
                                    
                                          4.
                                       
                                       
                                          Henkilöstön matkustuskulut
                                       
                                    
                                          5.
                                       
                                       
                                          Muut henkilöstökulut
                                       
                                    
                           
                               
                           
                           
                               
                           
                        
                              
                                 A.2: Infrastruktuuri- ja toimintakulut
                              
                              
                                          1.
                                       
                                       
                                          Vuokrat, vastikkeet ja huoltokulut
                                       
                                    
                                          2.
                                       
                                       
                                          Laitteiden asennus-, käyttö- ja huoltokulut
                                       
                                    
                                          3.
                                       
                                       
                                          Irtaimeen ja kiinteään omaisuuteen liittyvät poistot
                                       
                                    
                                          4.
                                       
                                       
                                          Toimistotarvikkeet
                                       
                                    
                                          5.
                                       
                                       
                                          Posti- ja televiestintämaksut
                                       
                                    
                                          6.
                                       
                                       
                                          Painatus-, käännös- ja monistuskulut
                                       
                                    
                                          7.
                                       
                                       
                                          Muut infrastruktuuriin liittyvät kulut
                                       
                                    
                           
                               
                           
                           
                               
                           
                        
                              
                                 A.3: Hallintokulut
                              
                              
                                          1.
                                       
                                       
                                          Dokumentointikulut (lehdet, tietotoimistot, tietokannat)
                                       
                                    
                                          2.
                                       
                                       
                                          Tutkimuskulut
                                       
                                    
                                          3.
                                       
                                       
                                          Oikeudelliset kulut
                                       
                                    
                                          4.
                                       
                                       
                                          Kirjanpito- ja tarkastuskulut
                                       
                                    
                                          5.
                                       
                                       
                                          Sekalaiset hallintokulut
                                       
                                    
                                          6.
                                       
                                       
                                          Tuki lähiyhteisöille
                                       
                                    
                           
                               
                           
                           
                               
                           
                        
                              
                                 A.4: Kokoukset ja edustuskulut
                              
                              
                                          1.
                                       
                                       
                                          Kokouskulut
                                       
                                    
                                          2.
                                       
                                       
                                          Osallistuminen seminaareihin ja konferensseihin
                                       
                                    
                                          3.
                                       
                                       
                                          Edustuskulut
                                       
                                    
                                          4.
                                       
                                       
                                          Kutsuista aiheutuneet kulut
                                       
                                    
                                          5.
                                       
                                       
                                          Muut kokouskulut
                                       
                                    
                           
                               
                           
                           
                               
                           
                        
                              
                                 A.5: Tiedotus- ja julkaisukulut
                              
                              
                                          1.
                                       
                                       
                                          Julkaisukulut
                                       
                                    
                                          2.
                                       
                                       
                                          Internetsivustojen luominen ja ylläpito
                                       
                                    
                                          3.
                                       
                                       
                                          Mainontakulut
                                       
                                    
                                          4.
                                       
                                       
                                          Viestintämateriaali (kylkiäiset)
                                       
                                    
                                          5.
                                       
                                       
                                          Seminaarit ja näyttelyt
                                       
                                    
                                          6.
                                       
                                       
                                          Vaalikampanjat
                                       
                                    
                                          7.
                                       
                                       
                                          Muut tiedottamiskulut
                                       
                                    
                           
                               
                           
                           
                               
                           
                        
                              A. KORVATTAVAT MENOT YHTEENSÄ
                           
                           
                               
                           
                           
                               
                           
                        
                              
                                 Korvaukseen oikeuttamattomat menot
                              
                              
                                          1.
                                       
                                       
                                          Siirrot muihin varauksiin
                                       
                                    
                                          2.
                                       
                                       
                                          Rahoituskulut
                                       
                                    
                                          3.
                                       
                                       
                                          Kurssitappiot
                                       
                                    
                                          4.
                                       
                                       
                                          Epävarmat saamiset
                                       
                                    
                                          5.
                                       
                                       
                                          Muut (eriteltävä)
                                       
                                    
                                          6.
                                       
                                       
                                          Luontoissuoritukset
                                       
                                    
                           
                               
                           
                           
                               
                           
                        
                              B. KORVAUKSEEN OIKEUTTAMATTOMAT MENOT YHTEENSÄ
                           
                           
                               
                           
                           
                               
                           
                        
                              C. MENOT YHTEENSÄ
                           
                           
                               
                           
                           
                               
                           
                        
                     
                  
                              
                                 Tulotaulukko
                              
                           
                        
                               
                           
                           
                              Talousarvio
                           
                           
                              Toteutunut
                           
                        
                              D.1–1. Vuodelta N-1 siirretty Euroopan parlamentin rahoitus
                           
                           
                              Ei sovelleta
                           
                           
                               
                           
                        
                              D.1–2. Vuodeksi N myönnetty Euroopan parlamentin rahoitus
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                        
                              D.1. Euroopan parlamentin rahoitus, joka on käytetty rahoittamaan 90 prosenttia vuoden N korvattavista menoista
                           
                           
                               
                           
                           
                               
                           
                        
                              D.2 Jäsenten rahoitusosuudet
                           
                           
                               
                           
                           
                               
                           
                        
                              
                                          2.1
                                       
                                       
                                          jäsenpuolueilta
                                       
                                    
                                          2.2
                                       
                                       
                                          henkilöjäseniltä
                                       
                                    
                           
                               
                           
                           
                               
                           
                        
                              D.3 Lahjoitukset
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                        
                              D.4 Muut omat varat
                           
                           
                               
                           
                           
                               
                           
                        
                              (eriteltävä)
                           
                           
                               
                           
                           
                               
                           
                        
                              D.5 Luontoissuoritukset
                           
                           
                               
                           
                           
                               
                           
                        
                              D: TULOT YHTEENSÄ
                           
                           
                               
                           
                           
                               
                           
                        
                              E. Voitto/tappio (D-C)
                           
                           
                               
                           
                           
                               
                           
                        
                     
                  
                              F. Omien varojen siirto vararahaston tilille
                           
                           
                               
                           
                           
                               
                           
                        
                              G. Voitto/tappio, jonka perusteella varmennetaan voitontavoittelun kieltoa koskevan säännön noudattaminen (E-F)
                           
                           
                               
                           
                           
                               
                           
                        
                              H. Ennakkomaksuista kertyneet korot
                           
                           
                               
                           
                           
                               
                           
                        
                              I. Vuodelle N+1 siirretty Euroopan parlamentin rahoitus
                           
                           
                              Ei sovelleta
                           
                           
                               
                           
                        
                     Huomautuksia: rakenne on suuntaa-antava. Alustavan talousarvion sitova rakenne julkaistaan vuosittain rahoituksen suorittamispyynnön yhteydessä.
                  
               
            
            
               (1)  EUVL L 193, 30.7.2018, s. 1.
            
               (2)  EUVL L 317, 4.11.2014, s. 1.
            
               (3)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
            
               (4)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
            
               (5)  Euroopan parlamentin ja neuvoston asetus (EY) N:o 1606/2002, annettu 19 päivänä heinäkuuta 2002, kansainvälisten tilinpäätösstandardien soveltamisesta (EYVL L 243, 11.9.2002, s. 1).
            
               (6)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).
            
               (7)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).
         
      
      
         
            LIITE 1b
            
               
                  AVUSTUSSOPIMUS [MALLI] – SÄÄTIÖ
                  NUMERO:…[LISÄTTÄVÄ]…
                  Euroopan parlamentti, jonka pääsihteeristö sijaitsee osoitteessa
                  Plateau de Kirchberg, L-2929 Luxembourg,
                  jäljempänä ’Euroopan parlamentti’,
                  jota edustaa tämän sopimuksen tekemistä varten
                  [suku- ja etunimi / tehtävänimike tai asema]
                  yhtäältä
                  sekä
                  
                              [edunsaajan virallinen nimi]
                           
                        
                              [virallinen oikeudellinen muoto]
                           
                        
                              [rekisteröintinumero]
                           
                        
                              [täydellinen virallinen osoite]
                           
                        
                              [ALV-numero],
                           
                        jäljempänä ’avustuksen saaja’,
                  jota edustaa tämän sopimuksen tekemistä varten
                  …[edustaja, jolla on oikeus tehdä oikeustoimia]…,
                  toisaalta,
                  OVAT SOPINEET
                  erityisehdoista, yleisistä ehdoista sekä seuraavista liitteistä:
                  
                               
                           
                           
                              Liite 1 Alustava talousarvio
                           
                        
                               
                           
                           
                              Liite 2 Työohjelma
                           
                        jotka ovat erottamaton osa tätä sopimusta.
                  Erityisehtojen määräykset ovat ensisijaisia tämän sopimuksen muiden osien määräyksiin nähden. Yleisten ehtojen määräykset ovat ensisijaisia liitteiden määräyksiin nähden.
                  
                     
                        Sisällysluettelo
                     
                  
                  
                              I.
                           
                           ERITYISEHDOT
                           29
                        
                              I.1 ARTIKLA –
                           
                           SOPIMUKSEN KOHDE
                           29
                        
                              I.2 ARTIKLA –
                           
                           KAUSI, JOLLE RAHOITUS MYÖNNETÄÄN
                           29
                        
                              I.3 ARTIKLA –
                           
                           RAHOITUKSEN MUOTO
                           29
                        
                              I.4 ARTIKLA –
                           
                           RAHOITUKSEN ALUSTAVA (ENIMMÄIS)MÄÄRÄ
                           29
                        
                              I.5 ARTIKLA –
                           
                           MAKSUT JA MAKSUJÄRJESTELYT
                           30
                        
                              I.5.1
                           
                           Ennakkomaksut
                           30
                        
                              I.5.2
                           
                           Loppumaksun maksaminen tai aiheettomasti maksettujen ennakkomaksujen takaisinperintä
                           30
                        
                              I.5.3
                           
                           Valuutta
                           30
                        
                              I.6 ARTIKLA –
                           
                           PANKKITILI
                           30
                        
                              I.7 ARTIKLA –
                           
                           YLEISET HALLINNOLLISET MÄÄRÄYKSET
                           30
                        
                              II.
                           
                           YLEISET EHDOT
                           31
                        
                              A OSA:
                           
                           OIKEUDELLISET JA HALLINNOLLISET MÄÄRÄYKSET
                           31
                        
                              II.1 ARTIKLA –
                           
                           MÄÄRITELMÄT
                           31
                        
                              II.2 ARTIKLA –
                           
                           EDUNSAAJAN YLEISET VELVOITTEET
                           32
                        
                              II.3 ARTIKLA –
                           
                           PANKKITILIIN LIITTYVÄT VELVOITTEET
                           32
                        
                              II.4 ARTIKLA –
                           
                           VASTUU VAHINGOISTA
                           32
                        
                              II.5 ARTIKLA –
                           
                           LUOTTAMUKSELLISUUS
                           32
                        
                              II.6 ARTIKLA –
                           
                           HENKILÖTIETOJEN KÄSITTELY
                           32
                        
                              II.7 ARTIKLA –
                           
                           TIETOJEN KIRJAAMINEN
                           33
                        
                              II.8 ARTIKLA –
                           
                           UNIONIN RAHOITUKSEN NÄKYVYYS
                           33
                        
                              II.8.1
                           
                           Tieto unionin rahoituksesta
                           33
                        
                              II.8.2
                           
                           Vastuuvapauslausekkeet, joilla Euroopan parlamentti vapautetaan vastuusta
                           33
                        
                              II.8.3
                           
                           Tietojen julkistaminen Euroopan parlamentin toimesta
                           33
                        
                              II.9 ARTIKLA –
                           
                           SOPIMUSTEN TEKEMINEN EDUNSAAJAN TOIMESTA
                           33
                        
                              II.9.1
                           
                           Periaatteet
                           33
                        
                              II.9.2
                           
                           Tietojen kirjaaminen
                           33
                        
                              II.9.3
                           
                           Valvonta
                           33
                        
                              II.9.4
                           
                           Vastuu
                           33
                        
                              II.10 ARTIKLA –
                           
                           RAHOITUSTUKI KOLMANSILLE OSAPUOLILLE
                           34
                        
                              II.11 ARTIKLA –
                           
                           YLIVOIMAINEN ESTE
                           34
                        
                              II.12 ARTIKLA –
                           
                           RAHOITUKSEN MAKSAMISEN KESKEYTTÄMINEN
                           34
                        
                              II.12.1
                           
                           Keskeyttämisen syyt
                           34
                        
                              II.12.2
                           
                           Keskeyttämismenettely
                           34
                        
                              II.12.3
                           
                           Keskeyttämisen vaikutukset
                           34
                        
                              II.12.4
                           
                           Maksamisen jatkaminen
                           35
                        
                              II.13 ARTIKLA –
                           
                           RAHOITUSTA KOSKEVAN PÄÄTÖKSEN PERUUTTAMINEN EUROOPAN PARLAMENTIN TOIMESTA
                           35
                        
                              II.13.1
                           
                           Peruuttamisen syyt
                           35
                        
                              II.13.2
                           
                           Peruuttamismenettely
                           35
                        
                              II.13.3
                           
                           Peruuttamisen vaikutukset
                           35
                        
                              II.14 ARTIKLA –
                           
                           RAHOITUSTA KOSKEVAN PÄÄTÖKSEN VOIMASSAOLON PÄÄTTÄMINEN
                           35
                        
                              II.14.1
                           
                           Voimassaolon päättäminen edunsaajan pyynnöstä
                           35
                        
                              II.14.2
                           
                           Voimassaolon päättäminen Euroopan parlamentin toimesta
                           35
                        
                              II.14.3
                           
                           Voimassaolon päättämisen seuraukset
                           36
                        
                              II.15 ARTIKLA –
                           
                           SAATAVIEN SIIRTÄMINEN
                           36
                        
                              II.16 ARTIKLA –
                           
                           VIIVÄSTYSKOROT
                           36
                        
                              II.17 ARTIKLA –
                           
                           SOVELLETTAVA LAINSÄÄDÄNTÖ
                           36
                        
                              II.18 ARTIKLA –
                           
                           OIKEUS TULLA KUULLUKSI
                           37
                        
                              B OSA:
                           
                           RAHOITUSMÄÄRÄYKSET
                           37
                        
                              II.19 ARTIKLA –
                           
                           AVUSTUSKELPOISET KUSTANNUKSET
                           37
                        
                              II.19.1
                           
                           Ehdot
                           37
                        
                              II.19.2
                           
                           Esimerkkejä avustuskelpoisista kustannuksista
                           37
                        
                              II.20 ARTIKLA –
                           
                           AVUSTUKSEEN OIKEUTTAMATTOMAT KUSTANNUKSET
                           38
                        
                              II.21 ARTIKLA –
                           
                           LUONTOISSUORITUKSET
                           38
                        
                              II.22 ARTIKLA –
                           
                           TALOUSARVIOERIEN VÄLISET SIIRROT
                           38
                        
                              II.23 ARTIKLA –
                           
                           RAPORTOINTIVELVOITTEET
                           39
                        
                              II.23.1
                           
                           Vuosikertomus
                           39
                        
                              II.23.2
                           
                           Ulkopuolisen tilintarkastajan lausunto
                           39
                        
                              II.24 ARTIKLA –
                           
                           PÄÄTÖS VUOSIKERTOMUKSESTA
                           40
                        
                              II.25 ARTIKLA –
                           
                           PÄÄTÖS RAHOITUKSEN LOPULLISESTA MÄÄRÄSTÄ
                           40
                        
                              II.25.1
                           
                           Vuosikertomuksen vaikutukset
                           40
                        
                              II.25.2
                           
                           Kynnys
                           40
                        
                              II.25.3
                           
                           Ylijäämän siirtäminen
                           40
                        
                              II.25.4
                           
                           Päätös rahoituksen lopullisesta määrästä
                           41
                        
                              II.25.5
                           
                           Rahoituksen yli- tai alijäämä
                           41
                        
                              II.25.6
                           
                           Voitto
                           41
                        
                              II.26 ARTIKLA –
                           
                           TAKAISINPERINTÄ
                           41
                        
                              II.26.1
                           
                           Viivästyskorot
                           41
                        
                              II.26.2
                           
                           Erien vähentäminen toisistaan
                           41
                        
                              II.26.3
                           
                           Pankkikulut
                           41
                        
                              II.27 ARTIKLA –
                           
                           RAHOITUSVAKUUS
                           42
                        
                              II.28 ARTIKLA –
                           
                           VALVONTA
                           42
                        
                              II.28.1
                           
                           Yleiset määräykset
                           42
                        
                              II.28.2
                           
                           Velvollisuus pitää hallussa asiakirjoja
                           42
                        
                              II.28.3
                           
                           Asiakirjojen ja/tai tietojen antamisvelvollisuus
                           42
                        
                              II.28.4
                           
                           Vierailut paikan päälle
                           42
                        
                              II.28.5
                           
                           Kontradiktorinen tarkastusmenettely
                           42
                        
                              II.28.6
                           
                           Tarkastushavaintojen vaikutukset
                           43
                        
                              II.28.7
                           
                           OLAFin valvontaoikeudet
                           43
                        
                              II.28.8
                           
                           Euroopan tilintarkastustuomioistuimen valvontaoikeudet
                           43
                        
                              II.28.9
                           
                           Edellä olevien II.28.1–II.28.4 kohtien mukaisten velvoitteiden laiminlyöminen
                           43
                        
                              LIITE 1 –
                           
                           ALUSTAVA TALOUSARVIO
                           44
                        
                              LIITE 2 –
                           
                           TYÖOHJELMA
                           46
                        I.   
                        ERITYISEHDOT
                     
                  
                  
                     I.1 ARTIKLA – SOPIMUKSEN KOHDE
                  
                  Euroopan parlamentti myöntää rahoitusta edunsaajalle sen sääntömääräisten tehtävien ja tavoitteiden toteuttamiseksi varainhoitovuonna [lisättävä] erityisehdoissa ja yleisissä ehdoissa (jäljempänä ’ehdot’) esitettyjen ehtojen sekä tämän sopimuksen liitteiden mukaisesti.
                  Edunsaaja käyttää rahoituksen sääntömääräisten tehtäviensä ja tavoitteidensa toteuttamiseksi toimien omalla vastuullaan ja tämän sopimuksen ehtojen sekä sen liitteiden mukaisesti. Tällä Euroopan parlamentti panee täytäntöön [päivämäärä lisättävä] hyväksytyn rahoitusta koskevan päätöksen.
                  
                     I.2 ARTIKLA – KAUSI, JOLLE RAHOITUS MYÖNNETÄÄN
                  
                  Kausi, jolle unionin rahoitus myönnetään, on [lisättävä PV/KK/VV]–[lisättävä PV/KK/VV].
                  
                     I.3 ARTIKLA – RAHOITUKSEN MUOTO
                  
                  Edunsaajalle Euroopan parlamentin ja neuvoston asetus (EU, Euratom) 2018/1046 (1) (varainhoitoasetus) VIII osaston mukaisesti myönnettävä avustus maksetaan siten, että korvataan prosenttiosuus tosiasiallisesti aiheutuneista avustuskelpoisista kustannuksista.
                  
                     I.4 ARTIKLA – RAHOITUKSEN ALUSTAVA (ENIMMÄIS)MÄÄRÄ
                  
                  Euroopan parlamentin rahoitus on enintään [määrä lisättävä] euroa, mikä on enintään 95 prosenttia arvioiduista avustuskelpoisista kokonaiskustannuksista.
                  Edunsaajan arvioidut avustuskelpoiset kustannukset esitetään liitteessä 1 (jäljempänä ’alustava talousarvio’). Alustavassa talousarviossa kustannusten ja tulojen on oltava tasapainossa, ja siinä on eriteltävä kaikki edunsaajan kustannukset ja tulot kaudelta, jolle rahoitus myönnetään. Avustuskelpoiset kustannukset pidetään II.19 artiklan mukaisesti erillään avustukseen oikeuttamattomista kustannuksista.
                  
                     I.5 ARTIKLA – MAKSUT JA MAKSUJÄRJESTELYT
                  
                  Rahoitus maksetaan seuraavien maksuehtojen ja maksuaikataulun mukaisesti.
                  I.5.1   Ennakkomaksut
                  
                  Ennakkomaksut, joiden määrä on [määrä lisättävä] eli [oletusarvoisesti 100 prosenttia, muutoin lisättävä Euroopan parlamentin päättämä prosenttiosuus] tämän rahoitusta koskevan päätöksen I.4 artiklassa vahvistetusta enimmäismäärästä, maksetaan edunsaajalle 30 päivän kuluessa rahoitusta koskevan päätöksen voimaantulosta tai tapauksen mukaan siitä päivästä, jona Euroopan parlamentti vastaanottaa [… euron, määrä lisättävä tarvittaessa] rahoitusvakuuden, sen mukaan, kumpi ajankohta on myöhäisempi.
                  I.5.2   Loppumaksun maksaminen tai aiheettomasti maksettujen ennakkomaksujen takaisinperintä
                  
                  Rahoituksen loppumaksu maksetaan edunsaajalle tai mahdolliset aiheettomasti maksetut ennakkomaksut peritään takaisin 30 päivän kuluessa siitä, kun Euroopan parlamentti on tehnyt päätöksen vuosikertomuksesta ja määrittänyt II.23 ja II.25 artiklassa vahvistetun rahoituksen lopullisen määrän.
                  I.5.3   Valuutta
                  
                  Euroopan parlamentti suorittaa maksut euroina. Todelliset kustannukset muunnetaan euroiksi Euroopan unionin virallisen lehden C-sarjassa päivittäin julkaistavaan kurssiin tai, jos sitä ei ole saatavilla, Euroopan parlamentin määräämän, parlamentin verkkosivustolla julkaistun laskennallisen kuukausittaisen kurssin perusteella, sellaisena kuin se on voimassa Euroopan parlamentin maksumääräyksen antamispäivänä, ellei erityisehdoissa nimenomaisesti toisin määrätä.
                  Euroopan parlamentin maksut katsotaan suoritetuiksi sinä päivänä, jona ne on veloitettu Euroopan parlamentin tililtä.
                  
                     I.6 ARTIKLA – PANKKITILI
                  
                  Maksut suoritetaan seuraavalle Euroopan unionin jäsenvaltioon sijoittautuneessa pankissa olevalle edunsaajan euromääräiselle pankkitilille tai alatilille:
                  
                              Pankin nimi: […]
                           
                        
                              Konttorin osoite: […]
                           
                        
                              Tilinomistajan täydellinen nimi: […]
                           
                        
                              Täydellinen tilinumero (pankkitunnus mukaan luettuna): […]
                           
                        
                              IBAN: […]
                           
                        
                              BIC-/SWIFT-koodi: […]
                           
                        
                     I.7 ARTIKLA – YLEISET HALLINNOLLISET MÄÄRÄYKSET
                  
                  Kaikkien tähän sopimukseen liittyvien Euroopan parlamentille osoitettujen yhteydenottojen on oltava kirjallisia, niissä on mainittava tämän sopimuksen numero, ja ne on lähetettävä seuraavaan osoitteeseen:
                  
                              Euroopan parlamentti
                           
                        
                              Puhemies
                           
                        
                              c/o varainhoidon pääosaston pääjohtaja
                           
                        
                              Toimisto SCH 05B031
                           
                        
                              L-2929 Luxemburg
                           
                        Euroopan parlamentti katsoo vastaanottaneensa kirjaamattoman lähetyksen sinä päivänä, jona Euroopan parlamentin virkapostiyksikkö on sen virallisesti rekisteröinyt.
                  Kaikkien sopimukseen liittyvien edunsaajalle osoitettujen yhteydenottojen on oltava kirjallisia, niissä on mainittava sopimuksen numero, ja ne on lähetettävä seuraavaan osoitteeseen:
                  
                              [Vastaanottajan nimi]
                           
                        
                              [Tehtävänimike]
                           
                        
                              [Edunsaajayhteisön virallinen nimi]
                           
                        
                              [Täydellinen virallinen osoite]
                           
                        Edunsaajan on viipymättä ilmoitettava kaikista osoitteenmuutoksista kirjallisesti Euroopan parlamentille.
                  
                     I.8 ARTIKLA – SOPIMUKSEN VOIMAANTULO
                  
                  Sopimus tulee voimaan päivänä, jona se allekirjoitetaan Euroopan parlamentin puolesta.
                  II.   
                        YLEISET EHDOT
                     
                  
                  
                     A OSA: OIKEUDELLISET JA HALLINNOLLISET MÄÄRÄYKSET
                  
                  
                     II.1 ARTIKLA – MÄÄRITELMÄT
                  
                  Tässä sopimuksessa tarkoitetaan:
                  
                              1)
                           
                           
                              ’toimintakertomuksella’ kaudella, jolle rahoitus myönnetään, aiheutuneiden kustannusten kirjallisia perusteluja, esimerkiksi selvitystä toimista, hallintokuluista jne.; toimintakertomus on osa vuosikertomusta;
                           
                        
                              2)
                           
                           
                              ’vuosikertomuksella’ kuuden kuukauden kuluessa varainhoitovuoden päättymisen jälkeen Euroopan parlamentin ja neuvoston asetuksen (EU, Euratom) N:o 1141/2014 (2) 23 artiklan mukaisesti toimitettavaa kertomusta;
                           
                        
                              3)
                           
                           
                              ’rahoituksen yli- tai alijäämällä’ I.5.1 artiklan mukaisten ennakkomaksujen ja II.25.4 artiklan mukaisesti vahvistetun rahoituksen lopullisen määrän erotusta;
                           
                        
                              4)
                           
                           
                              ’ennakkomaksujen selvittämisellä’ tilannetta, jossa tulojen ja menojen hyväksyjä vahvistaa rahoituksen lopullisen määrän ja edunsaajalle maksettava määrä ei enää ole unionin omaisuutta;
                           
                        
                              5)
                           
                           
                              ’eturistiriidalla’ tilannetta, jossa sopimuksen puolueeton ja objektiivinen täytäntöönpano edunsaajan toimesta vaarantuu perhe- tai tunnesiteisiin, kansalliseen yhteenkuuluvuuteen tai taloudellisiin etuihin liittyvästä tai mistä tahansa muusta syystä, jossa asianomaisella ja sopimuksen tarkoitukseen liittyvällä kolmannella osapuolella on yhteinen etu; poliittinen yhteenkuuluvuus ei periaatteessa synnytä eturistiriitaa, kun on kyse poliittisen puolueen ja samat poliittiset arvot omaavien organisaatioiden välisistä sopimuksista; tällaisen sopimuksen tapauksessa on kuitenkin noudatettava asetuksen (EU, Euratom) N:o 1141/2014 22 artiklaa;
                           
                        
                              6)
                           
                           
                              ’luontoissuorituksilla’ muita kuin taloudellisia resursseja, jotka kolmannet osapuolet asettavat maksutta edunsaajan käyttöön asetuksen (EU, Euratom) N:o 1141/2014 2 artiklan 7 ja 8 kohdan mukaisesti;
                           
                        
                              7)
                           
                           
                              ’varainhoitovuodella N’tai’kaudella, jolle rahoitus myönnetään’ niiden toimien toteuttamiskautta, joihin rahoitus myönnettiin tällä sopimuksella I.2 artiklan mukaisesti;
                           
                        
                              8)
                           
                           
                              ’
                                    ylivoimaisella esteellä
                                 ’ mitä tahansa edunsaajan tai Euroopan parlamentin vaikutusmahdollisuuksien ulkopuolella olevaa ennalta arvaamatonta poikkeuksellista tilannetta tai tapahtumaa, joka estää jompaakumpaa sopimuspuolista täyttämästä jotakin tämän sopimuksen mukaisista velvoitteistaan, joka ei johdu sopimuspuolten tai rahoitustukea saavien alihankkijoiden, sopimuspuoliin sidoksissa olevien yhteisöjen tai kolmansien osapuolten virheestä tai tuottamuksesta ja jota ei voida asianmukaista huolellisuuttakaan noudattaen välttää; ylivoimaisena esteenä ei voida vedota työmarkkinakiistoihin, lakkoihin, taloudellisiin vaikeuksiin tai palvelun puutteisiin, laitteiden tai materiaalien vikoihin tai niiden saataville asettamiseen liittyviin viipeisiin, elleivät ne ole välittömästi seurausta asian kannalta merkityksellisestä ylivoimaisesta esteestä;
                           
                        
                              9)
                           
                           
                              ’virallisella ilmoittamisella’ ilmoituksen toimittamista kirjallisesti postitse tai sähköpostitse siten, että tästä saadaan saantitodistus;
                           
                        
                              10)
                           
                           
                              ’petoksella’ unionin taloudellisiin etuihin vaikuttavaa tahallista tekoa tai laiminlyöntiä, joka koskee väärien, virheellisten tai puutteellisten ilmoitusten tai asiakirjojen käyttämistä tai esittämistä tai erityistä velvoitetta rikkoen tapahtuvaa tietojen ilmoittamatta jättämistä;
                           
                        
                              11)
                           
                           
                              ’rahoituksella’ varainhoitoasetuksen VIII osastossa ja asetuksen (EU, Euratom) N:o 1141/2014 IV luvussa tarkoitettuja avustuksia;
                           
                        
                              12)
                           
                           
                              ’sääntöjenvastaisuudella’ kaikenlaista unionin oikeuden säännöksen tai määräyksen rikkomista, joka johtuu edunsaajan teosta tai laiminlyönnistä ja jonka tuloksena on tai voisi olla vahinko unionin talousarviolle;
                           
                        
                              13)
                           
                           
                              ’omilla varoilla’ muita rahoituslähteitä kuin unionin rahoitus; esimerkiksi lahjoituksia ja jäsenten suorittamia maksuja (asetuksen (EU, Euratom) N:o 1141/2014 2 artiklan 7 ja 8 kohdan mukaisesti) jne.;
                           
                        
                              14)
                           
                           
                              ’edunsaajaan yhteydessä olevalla henkilöllä’ ketä tahansa henkilöä, jolla on valtuudet edustaa edunsaajaa tai tehdä päätöksiä sen puolesta;
                           
                        
                              15)
                           
                           
                              ’huomattavalla virheellä’ mitä tahansa sopimuksen määräyksen rikkomista, joka on seurausta sellaisesta toimesta tai laiminlyönnistä, josta on tai voi olla haittaa Euroopan unionin talousarviolle.
                           
                        
                     II.2 ARTIKLA – EDUNSAAJAN YLEISET VELVOITTEET
                  
                  Edunsaaja
                  
                              a)
                           
                           
                              vastaa yksin kaikkien oikeudellisten velvoitteidensa täyttämisestä ja velvoitteiden täyttämisen osoittamisesta;
                           
                        
                              b)
                           
                           
                              korvaa tämän sopimuksen täytäntöönpanosta, myös sen virheellisestä täytäntöönpanosta, Euroopan parlamentille aiheutuneet vahingot, paitsi jos kysymyksessä on ylivoimainen este;
                           
                        
                              c)
                           
                           
                              on yksin vastuussa kolmansiin osapuoliin nähden, myös sellaisista vahingoista, jotka ovat aiheutuneet kolmansille osapuolille tämän sopimuksen täytäntöönpanon yhteydessä, vahinkojen luonteesta riippumatta;
                           
                        
                              d)
                           
                           
                              ilmoittaa Euroopan parlamentille välittömästi kaikista muutoksista oikeudellisessa, taloudellisessa tai teknisessä tilanteessaan, organisaatiossaan tai omistussuhteissaan sekä kaikista nimen- ja osoitteenmuutoksista ja oikeudellisen edustajan vaihtumisesta;
                           
                        
                              e)
                           
                           
                              toteuttaa kaikki tarvittavat toimenpiteet mahdollisten eturistiriitojen estämiseksi.
                           
                        
                     II.3 ARTIKLA – PANKKITILIIN LIITTYVÄT VELVOITTEET
                  
                  Euroopan parlamentin maksamat määrät ja niiden tuottamat korot tai muut vastaavat edut on voitava yksilöidä I.6 artiklassa tarkoitetulta tililtä tai alatililtä.
                  Jos kyseiselle tilille maksetut määrät tuottavat korkoa tai niiden perusteella koituu muuta vastaavaa etua sen jäsenvaltion lainsäädännön mukaisesti, jonka alueella kyseinen tili on avattu, edunsaaja voi pitää kyseiset tuotot ja muut edut varainhoitoasetuksen 8 artiklan 4 kohdan mukaisesti.
                  Euroopan parlamentin maksamia määriä ei saa missään tapauksessa käyttää keinottelutarkoituksiin.
                  Ennakkomaksut pysyvät unionin omaisuutena, kunnes ne on selvitetty vähentämällä ne rahoituksen lopullisesta määrästä.
                  
                     II.4 ARTIKLA – VASTUU VAHINGOISTA
                  
                  Euroopan parlamentti ei vastaa edunsaajan aiheuttamista tai kärsimistä vahingoista, mukaan lukien kolmansille osapuolille tämän sopimuksen täytäntöönpanon aikana tai seurauksena aiheutuneet vahingot.
                  Ellei kyseessä ole ylivoimainen este, edunsaajan tai siihen yhteydessä olevan henkilön on korvattava Euroopan parlamentille kaikki vahingot, joita se on kärsinyt tämän sopimuksen täytäntöönpanon seurauksena tai jotka johtuvat siitä, että sopimusta ei pantu täytäntöön täysin sen määräysten mukaisesti.
                  
                     II.5 ARTIKLA – LUOTTAMUKSELLISUUS
                  
                  Jollei tässä sopimuksessa, asetuksen (EU, Euratom) N:o 1141/2014 32 artiklassa tai muissa asiaan sovellettavissa unionin säädöksissä toisin säädetä, Euroopan parlamentti ja edunsaaja sitoutuvat käsittelemään luottamuksellisina kaikki niille toimitetut luottamuksellisiksi luokitellut asiakirjat, tiedot tai muun aineiston, jotka liittyvät suoraan tämän sopimuksen kohteeseen.
                  
                     II.6 ARTIKLA – HENKILÖTIETOJEN KÄSITTELY
                  
                  Kaikkia sopimuksen vuoksi kerättäviä luonteeltaan henkilökohtaisia tietoja käsitellään asetuksen (EU, Euratom) N:o 1141/2014 33 artiklan mukaisesti. Euroopan parlamentti noudattaa henkilötietojen käsittelyssä Euroopan parlamentin ja neuvoston asetusta (EU) 2018/1725 (3).
                  Näitä tietoja käsitellään ainoastaan sopimuksen täytäntöönpanoa ja seurantaa varten sanotun kuitenkaan estämättä sitä, että kyseisiä tietoja voidaan toimittaa tarkastuksista ja tilintarkastuksista vastuussa oleville elimille unionin oikeuden mukaisesti.
                  Kaikkeen edunsaajan tämän sopimuksen yhteydessä suorittamaan henkilötietojen käsittelyyn sovelletaan Euroopan parlamentin ja neuvoston asetusta (EU) 2016/679 (4). Henkilötietojen käsittely tämän sopimuksen yhteydessä on sallittua vain, jos se on välttämätöntä tämän sopimuksen täytäntöönpanolle, tämän kuitenkaan vaikuttamatta muihin kyseisessä asetuksessa säädettyihin tapauksiin.
                  
                     II.7 ARTIKLA – TIETOJEN KIRJAAMINEN
                  
                  Edunsaajan on varainhoitoasetuksen 132 artiklan mukaisesti säilytettävä kaikki sopimuksen täytäntöönpanoa koskevat asiakirjat, tositteet, tilastot ja muut asiakirjat viiden vuoden ajan loppumaksun suorittamisesta tai aiheettomasti maksettujen ennakkomaksujen takaisin perimisestä.
                  Rahoituksen käyttöön liittyviin tarkastuksiin, muutoksenhakuihin, riita-asioihin tai korvausvaatimusten käsittelyyn tai Euroopan syyttäjänviraston (EPPO) tai Euroopan petostentorjuntaviraston (OLAF) tutkimuksiin liittyvät asiakirjat on säilytettävä siihen saakka, kunnes tarkastukset on suoritettu ja muutoksenhaut, riita-asiat, vaatimukset ja tutkimukset on ratkaistu.
                  
                     II.8 ARTIKLA – UNIONIN RAHOITUKSEN NÄKYVYYS
                  
                  II.8.1   Tieto unionin rahoituksesta
                  
                  Ellei Euroopan parlamentti toisin vaadi tai sovi, edunsaajan on kaikissa unionin rahoitusta koskevissa tiedotteissa tai julkaisuissa, myös konferenssien, seminaarien tai mahdollisen tiedotus- tai mainosmateriaalin (kuten esitteet, esittelylehtiset, julisteet ja sähköiset esitteet) yhteydessä, mainittava, että toimintaan on saatu tukea Euroopan parlamentilta.
                  II.8.2   Vastuuvapauslausekkeet, joilla Euroopan parlamentti vapautetaan vastuusta
                  
                  Kaikissa edunsaajan missä tahansa muodossa ja mitä tahansa välinettä käyttäen antamissa tiedotteissa tai julkaisuissa on oltava maininta siitä, että niiden laatija on niistä yksin vastuussa ja että Euroopan parlamentti ei ole vastuussa tiedotteen tai julkaisun sisältämien tietojen mahdollisesta käytöstä.
                  II.8.3   Tietojen julkistaminen Euroopan parlamentin toimesta
                  
                  Euroopan parlamentti julkistaa asetuksen (EU, Euratom) N:o 1141/2014 32 artiklan mukaiset tiedot verkkosivustollaan.
                  
                     II.9 ARTIKLA – SOPIMUSTEN TEKEMINEN EDUNSAAJAN TOIMESTA
                  
                  II.9.1   Periaatteet
                  
                  Jos edunsaaja tekee sopimuksen täytäntöönpanemiseksi hankintasopimuksia, edunsaajan on kilpailutettava tarjoukset ja tehtävä sopimus sen tarjoajan kanssa, jonka tarjous on kokonaistaloudellisesti edullisin, tai tarvittaessa halvimman tarjouksen perusteella. Edunsaajan on vältettävä mahdollisia eturistiriitoja.
                  Kun hankintasopimuksen arvo ylittää 60 000 euroa toimeksisaajaa ja tavaraa tai palvelua kohti, edunsaajan on saatava vähintään kolme tarjousta vastauksena kirjalliseen tarjouspyyntöön, jossa esitetään yksityiskohtaisesti hankintaa koskevat vaatimukset. Kyseisten sopimusten kesto on enintään viisi vuotta.
                  Jos kirjalliseen tarjouspyyntöön toimitetaan vähemmän kuin kolme tarjousta, edunsaajan on osoitettava, että kyseistä hankintaa varten ei ollut mahdollista saada enempää tarjouksia.
                  II.9.2   Tietojen kirjaaminen
                  
                  Edunsaajan on pidettävä kirjaa tarjousten arvioinnista ja perusteltava kirjallisesti lopullisen toimeksisaajan valinta.
                  II.9.3   Valvonta
                  
                  Edunsaajan on varmistettava, että Euroopan parlamentti, Euroopan tason poliittisista puolueista ja Euroopan tason poliittisista säätiöistä vastaava viranomainen, Euroopan tilintarkastustuomioistuin ja Euroopan petostentorjuntavirasto (OLAF) voivat käyttää asetuksen (EU, Euratom) N:o 1141/2014 V luvussa tarkoitettuja valvontavaltuuksiaan. Edunsaajan on varmistettava, että kolmansien osapuolten kanssa tehtävissä sopimuksissa mahdollistetaan edellä mainittujen valvontavaltuuksien käyttäminen myös kyseisiä kolmansia osapuolia kohtaan.
                  II.9.4   Vastuu
                  
                  Edunsaaja on yksin vastuussa sopimuksen täytäntöönpanosta ja sen määräysten noudattamisesta. Edunsaajan on sitouduttava toteuttamaan kaikki tarvittavat järjestelyt sen varmistamiseksi, että toimeksisaaja luopuu kaikista tästä sopimuksesta johtuvista oikeuksista suhteessa Euroopan parlamenttiin.
                  
                     II.10 ARTIKLA – RAHOITUSTUKI KOLMANSILLE OSAPUOLILLE
                  
                  Edunsaajan kolmansille osapuolille myöntämä varainhoitoasetuksen 204 artiklassa tarkoitettu rahoitustuki voidaan katsoa avustuskelpoisiksi kustannuksiksi seuraavin edellytyksin:
                  
                              a)
                           
                           
                              edunsaaja myöntää rahoitustuen seuraaville kolmansille osapuolille: … [lisätään mahdollisten edunsaajien nimet siten kuin hakemuslomakkeessa on ilmoitettu];
                           
                        
                              b)
                           
                           
                              kolmatta osapuolta kohden myönnettävä rahoitustuki on enintään 60 000 euroa;
                           
                        
                              c)
                           
                           
                              kolmas osapuoli käyttää sitä avustuskelpoisiin kustannuksiin;
                           
                        
                              d)
                           
                           
                              edunsaaja takaa tällaisen rahoitustuen mahdollisen takaisinperinnän.
                           
                        Kansallista tai Euroopan tason poliittista puoluetta ja kansallista tai Euroopan tason poliittista säätiötä ei pidetä tässä artiklassa tarkoitettuna kolmantena osapuolena.
                  Edunsaajan on varmistettava, että Euroopan parlamentti, Euroopan tason poliittisista puolueista ja Euroopan tason poliittisista säätiöistä vastaava viranomainen, Euroopan tilintarkastustuomioistuin ja Euroopan petostentorjuntavirasto (OLAF) voivat käyttää asetuksen (EU, Euratom) N:o 1141/2014 V luvussa ja varainhoitoasetuksen 129 artiklassa tarkoitettuja valvontavaltuuksiaan.
                  
                     II.11 ARTIKLA – YLIVOIMAINEN ESTE
                  
                  Jos Euroopan parlamentti tai edunsaaja kohtaa ylivoimaisen esteen, sen on ilmoitettava tästä viipymättä toiselle osapuolelle kirjatulla kirjeellä, johon on liitetty saantitodistus, tai vastaavalla asiakirjalla, jossa selvitetään kyseisen tilanteen laatu, arvioitu kesto sekä odotettavissa olevat vaikutukset.
                  Euroopan parlamentin ja edunsaajan on kaikin tavoin varmistettava, että ylivoimaisesta esteestä aiheutuu mahdollisimman vähän vahinkoa.
                  Euroopan parlamentin tai edunsaajan ei katsota rikkoneen mitään sopimuksen mukaista velvoitettaan, jos velvoitteen täyttämättä jättäminen johtuu ylivoimaisesta esteestä.
                  
                     II.12 ARTIKLA – RAHOITUKSEN MAKSAMISEN KESKEYTTÄMINEN
                  
                  II.12.1   Keskeyttämisen syyt
                  
                  Euroopan parlamentilla on oikeus keskeyttää rahoituksen maksaminen, sanotun kuitenkaan rajoittamatta varainhoitoasetuksen 202 artiklan 2 kohdan soveltamista,
                  
                              i)
                           
                           
                              jos Euroopan parlamentti epäilee, että edunsaaja on syyllistynyt huomattaviin virheisiin, sääntöjenvastaisuuksiin tai petokseen tai rikkonut velvoitteitaan sopimuksentekomenettelyssä tai sopimuksen täytäntöönpanon yhteydessä ja sen on varmennettava, onko näin todella tapahtunut; tai
                           
                        
                              ii)
                           
                           
                              jos edunsaajalle on asetettu asetuksen (EU, Euratom) N:o 1141/2014 27 artiklan 4 kohdan mukaisia taloudellisia seuraamuksia, jolloin keskeyttämistä jatketaan siihen saakka, kun taloudellinen seuraamus on maksettu.
                           
                        II.12.2   Keskeyttämismenettely
                  
                  
                     
                        Vaihe 1
                      – Euroopan parlamentti ilmoittaa ennen maksamisen keskeyttämistä edunsaajalle virallisesti aikeestaan keskeyttää maksaminen ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla jatkamatta keskeyttämismenettelyä, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen soveltaa keskeyttämismenettelyä, se ilmoittaa virallisesti edunsaajalle perustelut sisältävän päätöksen keskeyttämisestä ja antaa tiedot
                  
                              i)
                           
                           
                              edellä II.12.1 artiklan i alakohdassa tarkoitetusta ohjeellisesta päivämäärästä, jolloin tarvittava varmennus saadaan päätökseen; sekä
                           
                        
                              ii)
                           
                           
                              mahdollisista oikeussuojakeinoista.
                           
                        II.12.3   Keskeyttämisen vaikutukset
                  
                  Maksamisen keskeyttämisestä seuraa, että edunsaajalla ei ole oikeutta saada maksuja Euroopan parlamentilta ennen kuin II.12.2 artiklan i alakohdassa tarkoitettu vaiheen 2 mukainen varmennus on saatettu päätökseen tai keskeyttämisen peruste raukeaa. Edellä sanottu ei rajoita Euroopan parlamentin oikeutta lopettaa rahoitus tai peruuttaa rahoitusta koskeva päätös II.13 ja II.14 artiklan mukaisesti.
                  II.12.4   Maksamisen jatkaminen
                  
                  Kun maksamisen keskeyttämisen peruste raukeaa, kaikkia kyseisiä maksuja jatketaan, ja Euroopan parlamentti ilmoittaa asiasta edunsaajalle.
                  
                     II.13 ARTIKLA – RAHOITUSTA KOSKEVAN PÄÄTÖKSEN PERUUTTAMINEN EUROOPAN PARLAMENTIN TOIMESTA
                  
                  II.13.1   Peruuttamisen syyt
                  
                  Euroopan parlamentilla on valtuudet peruuttaa rahoitusta koskeva päätös vastuuviranomaisen tehtyä päätöksen edunsaajan rekisteristä poistamisesta, lukuun ottamatta asetuksen (EU, Euratom) N:o 1141/2014 30 artiklan 2 kohdassa tarkoitettuja tapauksia.
                  II.13.2   Peruuttamismenettely
                  
                  
                     
                        Vaihe 1
                      – Euroopan parlamentti ilmoittaa ennen rahoitusta koskevan päätöksen peruuttamista edunsaajalle aikeestaan peruuttaa päätös ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla peruuttamatta rahoitusta koskevaa päätöstä, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen peruuttaa rahoitusta koskevan päätöksen, se ilmoittaa virallisesti edunsaajalle perustelut sisältävän päätöksen peruuttamisesta.
                  
                     
                        Vaihe 3
                      – Hyväksyttyään rahoitusta koskevan päätöksen peruuttamista koskevan päätöksen Euroopan parlamentti ilmoittaa viipymättä edunsaajalle avustussopimuksen voimassaolon päättämisestä.
                  II.13.3   Peruuttamisen vaikutukset
                  
                  Rahoitusta koskevan päätöksen peruuttamispäätöksellä on taannehtiva vaikutus rahoitusta koskevan päätöksen hyväksymispäivästä lähtien.
                  Avustussopimuksen päättäminen tulee voimaan välittömästi sen jälkeen, kun siitä on ilmoitettu edunsaajalle.
                  Avustussopimuksen mukaisesti mahdollisesti maksettuja määriä pidetään perusteettomina maksuina ja ne peritään takaisin varainhoitoasetuksen sovellettavien sääntöjen mukaisesti.
                  
                     II.14 ARTIKLA – RAHOITUSTA KOSKEVAN PÄÄTÖKSEN VOIMASSAOLON PÄÄTTÄMINEN
                  
                  II.14.1   Voimassaolon päättäminen edunsaajan pyynnöstä
                  
                  Edunsaaja voi pyytää rahoitusta koskevan päätöksen voimassaolon päättämistä.
                  Edunsaaja ilmoittaa virallisesti Euroopan parlamentille päättämisestä ja esittää
                  
                              a)
                           
                           
                              päättämisen syyt; sekä
                           
                        
                              b)
                           
                           
                              päivämäärän, jolloin päättäminen tulee voimaan ja jonka on oltava virallisen ilmoituksen päivämäärää myöhempi.
                           
                        Rahoitusta koskevan päätöksen voimassaolon päättäminen tulee voimaan päättämistä koskevassa päätöksessä mainittuna päivänä, tai jos päivää ei ole mainittu päätöksessä, siitä päivästä, jolloin edunsaajalle on ilmoitettu päätöksestä. Sen jälkeen, kun rahoitusta koskevan päätöksen voimassaolo on päätetty, Euroopan parlamentti päättää avustussopimuksen voimassaolon viipymättä samasta päivästä alkaen.
                  II.14.2   Voimassaolon päättäminen Euroopan parlamentin toimesta
                  
                  II.14.2.A   Voimassaolon päättämisen syyt
                  
                  Euroopan parlamentilla on valtuudet päättää rahoitusta koskevan päätöksen voimassaolo jossakin seuraavista olosuhteista:
                  
                              a)
                           
                           
                              Euroopan tason poliittisista puolueista ja Euroopan tason poliittisista säätiöistä vastaavan viranomaisen tehtyä päätöksen edunsaajan rekisteristä poistamisesta asetuksen (EU, Euratom) N:o 1141/2014 30 artiklan 2 kohdassa tarkoitetuissa tapauksissa;
                           
                        
                              b)
                           
                           
                              jos edunsaaja ei enää noudata asetuksen (EU, Euratom) N:o 1141/2014 18 artiklan 2 kohtaa;
                           
                        
                              c)
                           
                           
                              tapauksissa, joista säädetään varainhoitoasetuksen 131 ja 202 artiklassa;
                           
                        
                              d)
                           
                           
                              jos edunsaaja taikka kuka tahansa edunsaajaan yhteydessä oleva henkilö tai edunsaajan veloista rajoittamattomassa vastuussa oleva henkilö on jossakin varainhoitoasetuksen 136 artiklan 1 kohdan a tai b alakohdassa tarkoitetussa tilanteessa;
                           
                        
                              e)
                           
                           
                              jos edunsaaja tai kuka tahansa edunsaajaan yhteydessä oleva henkilö on jossakin varainhoitoasetuksen 136 artiklan 1 kohdan c–h alakohdassa tarkoitetussa tilanteessa tai kuuluu sen 136 artiklan 2 kohdan soveltamisalaan;
                           
                        
                              f)
                           
                           
                              jos edunsaaja menettää asemansa sellaisena asetuksen (EU, Euratom) N:o 1141/2014 10 artiklan 6 kohdan mukaisesti.
                           
                        II.14.2.B   Päättämismenettely
                  
                  
                     
                        Vaihe 1
                      – Euroopan parlamentti ilmoittaa ennen rahoitusta koskevan päätöksen voimassaolon päättämistä edunsaajalle aikeestaan päättää voimassaolo ja esittää perustelut tälle ja pyytää edunsaajaa toimittamaan huomautuksensa 30 kalenteripäivän kuluessa kyseisen ilmoituksen vastaanottamisesta.
                  
                     
                        Vaihe 2
                      – Jos Euroopan parlamentti päättää huomautusten toimittamiseen varatun jakson jälkeen olla päättämättä rahoitusta koskevan päätöksen voimassaoloa, se ilmoittaa kyseisestä päätöksestä edunsaajalle.
                  Jos Euroopan parlamentti päättää huomautusten toimittamiseen varatun jakson jälkeen päättää rahoitusta koskevan päätöksen voimassaolon, se ilmoittaa tästä virallisesti edunsaajalle voimassaolon päättämistä koskevalla perustelut sisältävällä päätöksellä.
                  
                     
                        Vaihe 3
                      – Hyväksyttyään rahoitusta koskevan päätöksen päättämistä koskevan päätöksen Euroopan parlamentti ilmoittaa viipymättä edunsaajalle avustussopimuksen voimassaolon päättämisestä.
                  II.14.3   Voimassaolon päättämisen seuraukset
                  
                  Rahoitusta koskevan päätöksen voimassaolon päättäminen tulee voimaan ex nunc päättämistä koskevassa päätöksessä mainittuna päivänä, tai jos päivää ei ole mainittu päätöksessä, siitä päivästä, jolloin edunsaajalle on ilmoitettu päätöksestä. Avustussopimuksen voimassaolon päättäminen tulee voimaan välittömästi alkaen samasta päivästä.
                  Edunsaajalle rahoitusta koskevan päätöksen voimassaolon päättämisestä lähtien aiheutuneita tosiasiallisia kustannuksia pidetään avustukseen oikeuttamattomina kustannuksina, ja vastaavat ennakkomaksut peritään takaisin varainhoitoasetuksen sovellettavien sääntöjen mukaisesti.
                  
                     II.15 ARTIKLA – SAATAVIEN SIIRTÄMINEN
                  
                  Edunsaaja ei voi siirtää Euroopan parlamenttiin kohdistuvia maksusaataviaan kolmannelle osapuolelle, paitsi jos Euroopan parlamentti on hyväksynyt siirtämisen etukäteen edunsaajan perustellusta kirjallisesta pyynnöstä.
                  Jos Euroopan parlamentti ei ole hyväksynyt siirtämistä kirjallisesti tai jos sen ehtoja ei ole noudatettu, siirrolla ei ole oikeudellisia vaikutuksia.
                  Siirto ei missään tapauksessa voi vapauttaa edunsaajaa sen velvoitteista Euroopan parlamenttia kohtaan.
                  
                     II.16 ARTIKLA – VIIVÄSTYSKOROT
                  
                  Jos Euroopan parlamentti ei suorita maksua maksulle asetetussa määräajassa, edunsaaja on oikeutettu Euroopan keskuspankin euromääräisiin perusrahoitusoperaatioihin soveltaman korkokannan mukaiseen viivästyskorkoon (jäljempänä ’viitekorko’) korotettuna kolmella ja puolella prosenttiyksiköllä. Viitekorkona käytetään Euroopan unionin virallisen lehden C-sarjassa julkaistua korkoa, joka oli voimassa sen kuukauden ensimmäisenä päivänä, jona maksujen määräaika umpeutuu.
                  Maksun ei katsota viivästyvän tapauksissa, joissa Euroopan parlamentti keskeyttää maksut II.12 artiklan nojalla.
                  Viivästyskorkoa maksetaan kaudelta, joka alkaa maksun määräaikaa seuraavana päivänä ja päättyy päivään, jona maksu todella suoritetaan.
                  Jos laskettu korko on enintään 200 euroa, Euroopan parlamentti maksaa ensimmäisen alakohdan määräyksistä poiketen edunsaajalle ainoastaan, jos tämä pyytää sitä kahden kuukauden kuluessa myöhästyneen maksun saamisesta.
                  
                     II.17 ARTIKLA – SOVELLETTAVA LAINSÄÄDÄNTÖ
                  
                  Tähän sopimukseen sovelletaan sovellettavaa unionin lainsäädäntöä, erityisesti asetusta (EU, Euratom) N:o 1141/2014 sekä asiassa kokonaisuudessaan sovellettavia varainhoitoasetuksen säännöksiä. Niitä täydennetään tarvittaessa sen jäsenvaltion kansallisella lainsäädännöllä, jossa on edunsaajan kotipaikka.
                  
                     II.18 ARTIKLA – OIKEUS TULLA KUULLUKSI
                  
                  Tapauksissa, joissa edunsaajalla tai asetuksen (EU, Euratom) N:o 1141/2014 27 a artiklassa tarkoitetulla luonnollisella henkilöllä on tämän sopimuksen mukaisesti oikeus toimittaa huomautuksia, edunsaajalle tai asianomaiselle luonnolliselle henkilölle on annettava kirjallisten huomautustensa toimittamiseksi 10 arkipäivää aikaa, ellei toisin ole nimenomaisesti määrätty. Tätä aikaa voidaan edunsaajan tai asianomaisen luonnollisen henkilön perustellusta pyynnöstä jatkaa vielä 10 arkipäivällä.
                  
                     B OSA: RAHOITUSMÄÄRÄYKSET
                  
                  
                     II.19 ARTIKLA – AVUSTUSKELPOISET KUSTANNUKSET
                  
                  II.19.1   Ehdot
                  
                  Jotta kustannukset voidaan korvata unionin rahoituksella ja varainhoitoasetuksen 186 artiklan mukaisesti, niiden on täytettävä seuraavat edellytykset:
                  
                              a)
                           
                           
                              ne liittyvät välittömästi sopimuksen kohteeseen, ja ne sisältyvät sopimuksen liitteenä olevaan alustavaan talousarvioon;
                           
                        
                              b)
                           
                           
                              ne ovat sopimuksen täytäntöönpanon kannalta tarpeen;
                           
                        
                              c)
                           
                           
                              niiden on oltava kohtuullisia ja perusteltuja sekä moitteettoman varainhoidon periaatteen mukaisia erityisesti taloudellisuuden ja vaikuttavuuden osalta;
                           
                        
                              d)
                           
                           
                              ne ovat aiheutuneet kaudella, jolle rahoitus myönnetään, sellaisena kuin se on määriteltynä I.2 artiklassa, lukuun ottamatta kustannuksia, jotka liittyvät vuosikertomuksiin ja tilinpäätöstodistuksiin ja niiden perustana oleviin tileihin;
                           
                        
                              e)
                           
                           
                              ne ovat edunsaajan toteutuneita kustannuksia;
                           
                        
                              f)
                           
                           
                              ne ovat eriteltävissä ja todennettavissa, ja ne on kirjattu edunsaajan kirjanpitoon saajaan sovellettavien tilinpäätösstandardien mukaisesti;
                           
                        
                              g)
                           
                           
                              ne ovat sovellettavan vero- ja sosiaalilainsäädännön mukaisia;
                           
                        
                              h)
                           
                           
                              niiden on oltava II.9.1 artiklan ensimmäisen kohdan ja pääsääntöisesti II.9.1 artiklan toisen kohdan mukaisia.
                           
                        Edunsaajan käyttämien kirjanpitomenetelmien ja sisäisen tarkastuksen menetelmien on oltava sellaisia, että niiden avulla on mahdollista yhdistää suoraan vuosikertomuksessa ilmoitetut kustannukset ja tulot tilinpäätöksiin ja vastaaviin tositteisiin.
                  II.19.2   Esimerkkejä avustuskelpoisista kustannuksista
                  
                  Muun muassa seuraavat toimintakustannukset ovat avustuskelpoisia sikäli kuin ne täyttävät tämän artiklan 1 kohdassa määritellyt kriteerit, sanotun kuitenkaan rajoittamatta varainhoitoasetuksen 186 artiklan soveltamista:
                  
                              a)
                           
                           
                              hallintokulut sekä tekniseen apuun, kokouksiin, tutkimukseen, rajat ylittäviin tapahtumiin, selvityksiin, tiedottamiseen ja julkaisuihin liittyvät kulut;
                           
                        
                              b)
                           
                           
                              henkilöstökulut eli varsinaiset palkkakulut, sosiaaliturvamaksut ja muut palkkoihin liittyvät lakisääteiset kulut, jos ne eivät ylitä edunsaajan tavanomaisen palkkauskäytännön mukaista keskitasoa;
                           
                        
                              c)
                           
                           
                              henkilöstön matka- ja oleskelukulut, jos ne ovat edunsaajan tavanomaisen matkakorvauskäytännön mukaisia;
                           
                        
                              d)
                           
                           
                              (uusien tai käytettyjen) laitteiden tai muun omaisuuden poistokustannukset sellaisena kuin ne on kirjattu edunsaajan kirjanpitoselvityksiin edellyttäen, että
                              
                                          i)
                                       
                                       
                                          omaisuutta koskevat poistot on tehty kansainvälisten tilinpäätösstandardien ja edunsaajan tavanomaisten kirjanpitokäytäntöjen mukaisesti; sekä
                                       
                                    
                                          ii)
                                       
                                       
                                          omaisuus on hankittu II.9.1 artiklan ensimmäisen kohdan ja pääsääntöisesti II.9.1 artiklan toisen kohdan mukaisesti, jos hankinta tapahtui kaudella, jolle rahoitus myönnetään;
                                       
                                    
                        
                              e)
                           
                           
                              kulutushyödykkeistä ja tarvikkeista sekä muista sopimuksista aiheutuvat kulut edellyttäen, että ne
                              
                                          i)
                                       
                                       
                                          on hankittu II.9.1 artiklan ensimmäisen kohdan ja pääsääntöisesti II.9.1 artiklan toisen kohdan mukaisesti; sekä
                                       
                                    
                                          ii)
                                       
                                       
                                          ne on kohdistettu suoraan sopimuksen kohteeseen;
                                       
                                    
                        
                              f)
                           
                           
                              sopimuksessa määrättyjen ehtojen mukaisista vaatimuksista suoraan johtuvat kulut, tarvittaessa rahoituspalvelujen kulut (erityisesti rahoitusvakuuksista aiheutuneet kulut), edellyttäen, että vastaavat palvelut on hankittu II.9.1 artiklan ensimmäisen kohdan ja pääsääntöisesti II.9.1 artiklan toisen kohdan mukaisesti.
                           
                        
                     II.20 ARTIKLA – AVUSTUKSEEN OIKEUTTAMATTOMAT KUSTANNUKSET
                  
                  Seuraavia kustannuksia ei katsota avustuskelpoisiksi, sanotun kuitenkaan rajoittamatta tämän sopimuksen II.19.1 artiklan tai varainhoitoasetuksen 186 artiklan soveltamista:
                  
                              a)
                           
                           
                              edunsaajan maksamat pääoman tuotot ja osingot;
                           
                        
                              b)
                           
                           
                              lainoihin ja lainan hoitoon liittyvät kustannukset;
                           
                        
                              c)
                           
                           
                              varaukset tappioiden tai velkojen varalle;
                           
                        
                              d)
                           
                           
                              lainojen korot;
                           
                        
                              e)
                           
                           
                              epävarmat saamiset;
                           
                        
                              f)
                           
                           
                              kurssitappiot;
                           
                        
                              g)
                           
                           
                              edunsaajan pankin perimät kustannukset Euroopan parlamentilta saaduista siirroista;
                           
                        
                              h)
                           
                           
                              kustannukset, jotka edunsaaja on ilmoittanut unionin talousarviosta rahoitettavaa avustusta saavan muun toimen yhteydessä;
                           
                        
                              i)
                           
                           
                              luontoissuoritukset;
                           
                        
                              j)
                           
                           
                              kohtuuttomat tai perusteettomat menot;
                           
                        
                              k)
                           
                           
                              vähennyskelpoinen arvonlisävero;
                           
                        
                              l)
                           
                           
                              asetuksen (EU, Euratom) N:o 1141/2014 22 artiklan mukaisesti kielletty tiettyjen kolmansien osapuolten rahoittaminen.
                           
                        
                     II.21 ARTIKLA – LUONTOISSUORITUKSET
                  
                  Euroopan parlamentti hyväksyy sen, että edunsaaja voi ottaa vastaan luontoissuorituksia sopimusta täytäntöön pantaessa, edellyttäen että tällaisten luontoissuoritusten arvo ei saa ylittää
                  
                              a)
                           
                           
                              todellisia kustannuksia, jotka on riittävästi perusteltu sellaisten kolmansien osapuolten kirjanpitoasiakirjoin, jotka ovat toimittaneet kyseiset suoritukset edunsaajalle vastikkeetta mutta vastaavat niihin liittyvistä kustannuksista;
                           
                        
                              b)
                           
                           
                              jos tällaisia asiakirjoja ei ole, kyseisillä markkinoilla yleisesti hyväksyttyjä kustannuksia vastaavia kustannuksia;
                           
                        
                              c)
                           
                           
                              niille alustavassa talousarviossa hyväksyttyä arvoa;
                           
                        
                              d)
                           
                           
                              50:tä prosenttia alustavassa talousarviossa hyväksytyistä omista varoista.
                           
                        Luontoissuoritukset
                  
                              a)
                           
                           
                              esitetään alustavassa talousarviossa erikseen siten, että se ilmentää kokonaismäärärahoja;
                           
                        
                              b)
                           
                           
                              ovat asetuksen (EU, Euratom) N:o 1141/2014 20 artiklan sekä verotusta ja sosiaaliturvaa koskevien kansallisten sääntöjen mukaisia;
                           
                        
                              c)
                           
                           
                              hyväksytään vain väliaikaisesti ja edellyttäen, että ulkopuolinen tilintarkastaja varmentaa ne ja että ne hyväksytään rahoituksen lopullista määrää koskevassa päätöksessä;
                           
                        
                              d)
                           
                           
                              eivät saa olla kiinteänä omaisuutena tehtäviä suorituksia.
                           
                        
                     II.22 ARTIKLA – TALOUSARVIOERIEN VÄLISET SIIRROT
                  
                  Edunsaajalla on oikeus muuttaa liitteessä 1 olevaa alustavaa talousarviota eri talousarvioerien välisin siirroin. Muutos ei edellytä sopimuksen muuttamista. Tällaiset siirrot on perusteltava vuosikertomuksessa.
                  
                     II.23 ARTIKLA – RAPORTOINTIVELVOITTEET
                  
                  II.23.1   Vuosikertomus
                  
                  Edunsaajan on toimitettava mieluiten varainhoitovuoden N päättymistä seuraavan vuoden toukokuun 15. päivään mennessä ja viimeistään 30 päivänä kesäkuuta vuosikertomus, joka sisältää seuraavat:
                  
                              a)
                           
                           
                              vuotuinen tilinpäätös ja siihen liittyvät huomautukset, jotka kattavat edunsaajan tulot ja kustannukset sekä varat ja vastuut varainhoitovuoden alussa ja lopussa, siinä jäsenvaltiossa sovellettavan lainsäädännön mukaisesti, jossa edunsaajalla on kotipaikka;
                           
                        
                              b)
                           
                           
                              vuotuinen tilinpäätös Euroopan parlamentin ja neuvoston asetuksen (EY) N:o 1606/2002 (5) 2 artiklassa tarkoitettujen kansainvälisten tilinpäätösstandardien perusteella;
                           
                        
                              c)
                           
                           
                              luettelo lahjoittajista ja maksujen suorittajista ja näiltä saaduista lahjoituksista tai maksuista, jotka on ilmoitettu asetuksen (EU, Euratom) N:o 1141/2014 20 artiklan mukaisesti;
                           
                        
                              d)
                           
                           
                              toimintakertomus;
                           
                        
                              e)
                           
                           
                              alustavan talousarvion rakennetta noudattava tilinpäätös;
                           
                        
                              f)
                           
                           
                              tuloja ja kustannuksia sekä varoja ja vastuita koskeva yksityiskohtainen kirjanpito;
                           
                        
                              g)
                           
                           
                              edellä e alakohdassa tarkoitetun tilinpäätöksen ja f alakohdassa tarkoitetun yksityiskohtaisen kirjanpidon täsmäytys;
                           
                        
                              h)
                           
                           
                              luettelo toimittajista, jotka ovat kyseisenä varainhoitovuonna laskuttaneet edunsaajalta yli 10 000 euroa; luettelossa on mainittava toimittajan nimi ja osoite sekä tarjottujen tavaroiden tai palvelujen laji.
                           
                        Jäljempänä II.25.3 artiklassa tarkoitettujen siirtojen osalta vuosikertomukseen on sisällytettävä d, e, f ja g alakohdassa tarkoitetut asiakirjat kyseistä varainhoitovuotta seuraavan vuoden ensimmäiseltä vuosineljännekseltä.
                  Vuosikertomukseen sisällytettävien tietojen on oltava riittävät rahoituksen lopullisen määrän vahvistamiseksi.
                  II.23.2   Ulkopuolisen tilintarkastajan lausunto
                  
                  Euroopan parlamentti saa suoraan asetuksen (EU, Euratom) N:o 1141/2014 23 artiklan 3 kohdan nojalla valtuutetuilta riippumattomilta ulkopuolisilta elimiltä tai asiantuntijoilta asetuksen (EU, Euratom) N:o 1141/2014 23 artiklan 1 kohdassa tarkoitetun ulkopuolisen tilintarkastajan lausunnon.
                  Ulkoisen tarkastuksen tarkoituksena on varmentaa tilinpäätöksen luotettavuus ja menojen laillisuus ja sääntöjenmukaisuus ja erityisesti se, että
                  
                              a)
                           
                           
                              tilinpäätös on laadittu edunsaajaan sovellettavan kansallisen lainsäädännön mukaisesti, se ei sisällä olennaisesti virheellisiä tietoja ja antaa oikean ja riittävän kuvan rahoitusasemasta ja toiminnan tuloksista;
                           
                        
                              b)
                           
                           
                              tilinpäätös on laadittu asetuksen (EY) N:o 1606/2002 2 artiklassa tarkoitettujen kansainvälisten tilinpäätösstandardien mukaisesti;
                           
                        
                              c)
                           
                           
                              ilmoitetut kustannukset ovat toteutuneita kustannuksia;
                           
                        
                              d)
                           
                           
                              kaikki tulot on ilmoitettu;
                           
                        
                              e)
                           
                           
                              avustuksen saajan Euroopan parlamentille toimittamat kirjanpitoasiakirjat ovat sopimuksen rahoitusmääräysten mukaisia;
                           
                        
                              f)
                           
                           
                              asetuksen (EU, Euratom) N:o 1141/2014 ja etenkin sen 20 artiklan mukaiset velvollisuudet on täytetty;
                           
                        
                              g)
                           
                           
                              tämän sopimuksen ja erityisesti sen II.9 ja II.19 artiklan mukaiset velvollisuudet on täytetty;
                           
                        
                              h)
                           
                           
                              luontoissuoritukset on todella suoritettu edunsaajalle ja arvostettu sovellettavien sääntöjen mukaisesti;
                           
                        
                              i)
                           
                           
                              unionin rahoituksesta mahdollisesti käyttämättä jäänyt osa on siirretty seuraavalle varainhoitovuodelle ja käytetty varainhoitovuoden ensimmäisen vuosineljänneksen kuluessa varainhoitoasetuksen 222 artiklan 7 kohdan mukaisesti;
                           
                        
                              j)
                           
                           
                              omien varojen mahdollinen ylijäämä on siirretty varaukseen.
                           
                        
                     II.24 ARTIKLA – PÄÄTÖS VUOSIKERTOMUKSESTA
                  
                  Euroopan parlamentti hyväksyy tai hylkää II.23.1 artiklassa tarkoitetun vuosikertomuksen syyskuun 30. päivään mennessä varainhoitovuotta N seuraavana varainhoitovuonna.
                  Jos Euroopan parlamentti ei vuosikertomuksen vastaan otettuaan toimita kirjallista vastausta kuuden kuukauden kuluessa, vuosikertomus katsotaan hyväksytyksi.
                  Vuosikertomuksen hyväksyminen ei rajoita II.25 artiklan mukaisen rahoituksen lopullisen määrän vahvistamista, jolla parlamentti tekee lopullisen päätöksen kustannusten avustuskelpoisuudesta.
                  Euroopan parlamentti voi pyytää edunsaajalta lisätietoja voidakseen tehdä päätöksen vuosikertomuksesta. Tällöin vuosikertomusta koskevan päätöksen määräaikaa jatketaan siihen asti, että Euroopan parlamentti on saanut pyydetyt tiedot ja arvioinut ne. Määräaikaa voidaan jatkaa myös, jos Euroopan tason poliittisista puolueista ja Euroopan tason poliittisista säätiöistä vastaava viranomainen on pyytänyt lisätietoja asetuksen (EU, Euratom) N:o 1141/2014 24 artiklan 4 kohdan mukaisesti.
                  Jos vuosikertomuksessa on olennaisia puutteita, Euroopan parlamentti voi hylätä sen pyytämättä lisätietoja edunsaajalta a pyytää edunsaajaa toimittamaan uuden kertomuksen 15 arkipäivän kuluessa.
                  Edunsaaja saa kirjallisen ilmoituksen siinä tapauksessa, että siltä pyydetään lisätietoja tai uutta kertomusta.
                  Jos alun perin toimitettu vuosikertomus hylätään ja pyydetään uusi kertomus, uuteen kertomukseen sovelletaan tässä artiklassa vahvistettua hyväksyntämenettelyä.
                  
                     II.25 ARTIKLA – PÄÄTÖS RAHOITUKSEN LOPULLISESTA MÄÄRÄSTÄ
                  
                  II.25.1   Vuosikertomuksen vaikutukset
                  
                  Rahoituksen lopullista määrää koskevan Euroopan parlamentin päätöksen on perustuttava II.24 artiklan mukaisesti hyväksyttyyn vuosikertomukseen. Jos Euroopan parlamentti hylkää vuosikertomuksen lopullisesti tai edunsaaja ei toimita vuosikertomusta asiassa sovellettavassa määrärajassa, rahoituksen lopullista määrää koskevassa päätöksessä ei voida vahvistaa korvattavia kustannuksia.
                  II.25.2   Kynnys
                  
                  Rahoituksen lopullinen määrä rajoittuu I.4 artiklassa vahvistettuun määrään, eikä se saa olla enemmän kuin 95 prosenttia toteutuneista avustuskelpoisista kustannuksista.
                  II.25.3   Ylijäämän siirtäminen
                  
                  Jos edunsaajan tulot ylittävät menot varainhoitovuoden N lopussa, osa ylijäämästä voidaan siirtää varainhoitovuodelle N+1 varainhoitoasetuksen 222 artiklan 7 kohdan mukaisesti.
                  a)   Ylijäämän määritelmä
                  
                  Varainhoitovuoden N ylijäämällä tarkoitetaan avustuskelpoisten kokonaiskustannusten ja seuraavien erotusta:
                  
                              i)
                           
                           
                              rahoituksen alustava (enimmäis)määrä I.4 artiklan mukaisesti;
                           
                        
                              ii)
                           
                           
                              edunsaajan omat varat, jotka on kohdennettu avustuskelpoisiin kustannuksiin, kun edunsaaja on aiemmin kattanut avustukseen oikeuttamattomat kustannukset yksinomaan omin varoin; sekä
                           
                        
                              iii)
                           
                           
                              mahdollinen varainhoitovuodelta N-1 siirretty ylijäämä.
                           
                        Varainhoitovuodelle N+1 siirrettävä ylijäämä ei saa olla enemmän kuin 25 prosenttia i ja ii kohdassa tarkoitetuista kokonaistuloista.
                  b)   Avustuskelpoisia kustannuksia koskevan varauksen kirjaaminen
                  
                  Tosiasiallisesti siirrettävä määrä otetaan varainhoitovuotta N koskevaan taseeseen nimikkeellä ”varaus, josta katetaan avustuskelpoisia kustannuksia vuoden N+1 ensimmäisellä vuosineljänneksellä”. Kyseinen varaus on avustuskelpoinen kustannus varainhoitovuonna N.
                  Toteutuneiden avustuskelpoisten kustannusten on käytävä ilmi välitilinpäätöksestä, joka tehdään viimeistään 31 päivänä maaliskuuta varainhoitovuonna N+1. Varaus ei saa ylittää kyseisiä kustannuksia.
                  Varainhoitovuonna N+1 varaus lakkautetaan ja siitä kertyneet tulot käytetään kattamaan avustuskelpoisia kustannuksia varainhoitovuoden N+1 ensimmäisellä vuosineljänneksellä.
                  II.25.4   Päätös rahoituksen lopullisesta määrästä
                  
                  Euroopan parlamentti valvoo vuosittain, ovatko menot asetuksen (EU, Euratom) N:o 1141/2014, varainhoitoasetuksen ja sopimuksen säännösten mukaisia. Se tekee joka vuosi päätöksen rahoituksen lopullisesta määrästä ja ilmoittaa päätöksestä asianmukaisesti edunsaajalle.
                  Varainhoitovuoden N rahoituksen lopullinen määrä vahvistetaan vuonna N+1.
                  Kun rahoituksen lopullinen määrä on vahvistettu, ennakkomaksut selvitetään vähentämällä ne lopullisesta määrästä.
                  II.25.5   Rahoituksen yli- tai alijäämä
                  
                  Jos maksetut ennakkomaksut ovat suuremmat kuin määritetty rahoituksen lopullinen määrä, Euroopan parlamentti perii takaisin aiheettomasti maksetut ennakkomaksut.
                  Jos rahoituksen lopullinen määrä on suurempi kuin maksetut ennakkomaksut, Euroopan parlamentti suorittaa jäljelle jääneen osan.
                  II.25.6   Voitto
                  
                  a)   Määritelmä
                  
                  Voitolla tarkoitetaan samaa kuin varainhoitoasetuksen 192 artiklan 2 kohdassa.
                  b)   Vararahastojen kasvattaminen
                  
                  Varainhoitoasetuksen 192 artiklan 2 kohdan mukaisesti edunsaaja voi käyttää II.1 artiklassa määriteltyjen omien varojen ylijäämää vararahastojen kasvattamiseen.
                  Vararahaston tilille siirrettävää ylijäämää on se mahdollinen omien varojen määrä, joka ylittää niiden omien varojen yhteismäärän, jotka tarvitaan kattamaan 5 prosenttia toteutuneista avustuskelpoisista kustannuksista varainhoitovuonna N ja 5 prosenttia varainhoitovuodelle N+1 siirrettävään varaukseen otetuista kustannuksista. Edunsaajan on täytynyt aiemmin kattaa avustukseen oikeuttamattomat kustannukset yksinomaan omin varoin.
                  Vararahastoon osoitettua ylijäämää ei saa ottaa huomioon voittoa laskettaessa.
                  Vararahastoa on käytettävä yksinomaan edunsaajan toimintakustannusten kattamiseen.
                  c)   Takaisinperintä
                  
                  Rahoitus ei saa tuottaa edunsaajalle voittoa. Euroopan parlamentilla on oikeus periä voitosta takaisin prosenttiosuus, joka vastaa unionin rahoitusosuutta avustuskelpoisista kustannuksista, varainhoitoasetuksen 192 artiklan 4 kohdan mukaisesti.
                  
                     II.26 ARTIKLA – TAKAISINPERINTÄ
                  
                  Jos edunsaajalle on maksettu määriä aiheettomasti tai jos takaisinperintämenettelyyn voidaan sopimuksessa, asetuksessa (EU, Euratom) N:o 1141/2014 tai varainhoitoasetuksessa säädettyjen ehtojen perusteella ryhtyä, edunsaaja tai asetuksen (EU, Euratom) N:o 1141/2014 30 artiklan 2 kohdassa tarkoitettu luonnollinen henkilö palauttaa Euroopan parlamentille kyseisen määrän tämän vahvistamin ehdoin ja tämän vahvistamassa määräajassa.
                  II.26.1   Viivästyskorot
                  
                  Jos edunsaaja ei maksa takaisin perittävää määrää Euroopan parlamentin vahvistamaan määräaikaan mennessä, Euroopan parlamentti lisää erääntyneeseen määrään viivästyskoron, joka lasketaan II.16 artiklassa mainitun korkokannan mukaan. Viivästyskorkoa kertyy takaisin maksamisen määräajan umpeutumisesta siihen päivään, jona Euroopan parlamentti saa maksun koko takaisinperittävästä määrästä.
                  Osasuorituksilla katetaan ensin viivästyskulut ja -korot ja vasta sen jälkeen varsinainen velkapääoma.
                  II.26.2   Erien vähentäminen toisistaan
                  
                  Jos maksua ei saada määräaikaan mennessä, Euroopan parlamentille palautettavat rahamäärät voidaan periä vähentämällä ne mistä tahansa edunsaajalle maksettavasta muusta suorituksesta varainhoitoasetuksen 101 artiklan mukaisesti. Euroopan parlamentti voi poikkeustapauksissa suorittaa perinnän kuittaamalla ennen maksun eräpäivää, jos tämä on tarpeen unionin taloudellisten etujen suojaamiseksi. Tähän ei tarvita edunsaajan etukäteistä suostumusta.
                  II.26.3   Pankkikulut
                  
                  Edunsaaja vastaa yksin kaikista Euroopan parlamentille palautettavien rahamäärien takaisinperinnästä aiheutuneista pankkikuluista.
                  
                     II.27 ARTIKLA – RAHOITUSVAKUUS
                  
                  Jos Euroopan parlamentti pyytää rahoitusvakuutta varainhoitoasetuksen 153 artiklan mukaisesti, on seuraavien edellytysten täytyttävä:
                  
                              a)
                           
                           
                              rahoitusvakuuden antajan on oltava pankki tai rahoituslaitos tai Euroopan parlamentin hyväksymästä edunsaajan pyynnöstä kolmas osapuoli;
                           
                        
                              b)
                           
                           
                              takaajan on oltava ensisijaisessa takausvastuussa eikä hän saa vaatia Euroopan parlamenttia perimään saataviaan ensin päävelalliselta (asianomaiselta edunsaajalta); sekä
                           
                        
                              c)
                           
                           
                              rahoitusvakuuden on pysyttävä nimenomaisesti voimassa, kunnes Euroopan parlamentti on selvittänyt ennakkomaksut välimaksujen perusteella tai suorittanut loppumaksun; jos loppumaksun suorittaminen tapahtuu takaisinperinnän muodossa, rahoitusvakuuden on pysyttävä voimassa, kunnes velka katsotaan täysin maksetuksi; ja Euroopan parlamentin on vapautettava vakuus seuraavan kuukauden kuluessa.
                           
                        
                     II.28 ARTIKLA – VALVONTA
                  
                  II.28.1   Yleiset määräykset
                  
                  Euroopan parlamentti ja Euroopan tason poliittisista puolueista ja Euroopan tason poliittisista säätiöistä vastaava viranomainen voivat toimivaltansa puitteissa ja asetuksen (EU, Euratom) N:o 1141/2014 V luvun mukaisesti käyttää milloin tahansa valvontavaltuuksiaan todentaakseen, onko edunsaaja noudattanut täysin sopimuksessa, asetuksessa (EU, Euratom) N:o 1141/2014 ja varainhoitoasetuksessa asetettuja velvoitteita.
                  Edunsaajan on tehtävä asianmukaisesti yhteistyötä toimivaltaisten viranomaisten kanssa ja avustettava niitä kaikin tarvittavin tavoin valvontatehtävien hoitamisessa.
                  Euroopan parlamentti ja Euroopan tason poliittisista puolueista ja Euroopan tason poliittisista säätiöistä vastaava viranomainen voivat siirtää valvontatehtävän ulkoisille elimille, joilla on asianmukaiset valtuudet toimia niiden puolesta (jäljempänä ’valtuutetut elimet’).
                  II.28.2   Velvollisuus pitää hallussa asiakirjoja
                  
                  Edunsaajan on säilytettävä II.7 artiklan mukaisesti asianmukaiselle välineelle tallennettuina kaikki alkuperäiset asiakirjat, erityisesti kirjanpitoaineisto ja veroasiakirjat, myös digitaalisessa muodossa olevat alkuperäiskappaleet silloin, kun ne sallitaan kansallisessa lainsäädännössä, jolloin on noudatettava kyseisessä lainsäädännössä asetettuja edellytyksiä.
                  II.28.3   Asiakirjojen ja/tai tietojen antamisvelvollisuus
                  
                  Edunsaajan on toimitettava kaikki Euroopan parlamentin, Euroopan tason poliittisista puolueista ja Euroopan tason poliittisista säätiöistä vastaavan viranomaisen tai valtuutetun elimen (jäljempänä ’toimivaltainen viranomainen’) pyytämät asiakirjat ja/tai tiedot, myös sähköisessä muodossa olevat tiedot.
                  Kaikkia edunsaajan toimittamia asiakirjoja ja/tai tietoja käsitellään II.6 artiklan mukaisesti.
                  II.28.4   Vierailut paikan päälle
                  
                  Toimivaltainen viranomainen voi tehdä vierailuja paikan päälle edunsaajan tiloihin. Se voi tätä varten pyytää kirjallisesti edunsaajaa toteuttamaan tarvittavat järjestelyt tällaista vierailua varten toimivaltaisen viranomaisen vahvistamassa kohtuullisessa määrärajassa.
                  Edunsaajan on vierailun aikana annettava toimivaltaiselle viranomaiselle mahdollisuus päästä tiloihin, joissa toimintaa harjoitetaan tai on harjoitettu, ja saada käyttöönsä kaikki tarvittavat tiedot, myös sähköisessä muodossa olevat tiedot.
                  Edunsaajan on varmistettava, että tällaiset tiedot ovat saatavilla vierailun ajankohtana ja että pyydetyt tiedot luovutetaan asianmukaisessa muodossa.
                  II.28.5   Kontradiktorinen tarkastusmenettely
                  
                  Euroopan parlamentti laatii valvontamenettelyssä tehtyjen havaintojen perusteella väliaikaisen tarkastuskertomuksen, joka toimitetaan edunsaajalle. Edunsaaja voi esittää huomautuksia 30 kalenteripäivän kuluessa väliaikaisen tarkastuskertomuksen vastaanottamisesta.
                  Euroopan parlamentti vahvistaa väliaikaisessa tarkastuskertomuksessa esitettyjen havaintojen ja edunsaajan mahdollisten huomautusten perusteella lopulliset tarkastushavaintonsa lopullisessa tarkastuskertomuksessa. Lopullinen tarkastuskertomus on lähetettävä edunsaajalle 60 kalenteripäivän kuluessa väliaikaisen tarkastuskertomuksen huomautusten esittämistä koskevan määräajan päättymisestä.
                  II.28.6   Tarkastushavaintojen vaikutukset
                  
                  Euroopan parlamentti ottaa lopullisessa tarkastuksessa tehdyt havainnot asianmukaisesti huomioon vahvistaessaan rahoituksen lopullisen määrän, sanotun kuitenkaan rajoittamatta parlamentin oikeutta toteuttaa toimenpiteitä II.12–II.14 artiklan mukaisesti.
                  Mahdollisista petostapauksista tai lopullisessa tarkastuksessa tehdyissä havainnoissa ilmi käyneestä asiassa sovellettavien sääntöjen vakavasta loukkaamisesta on ilmoitettava toimivaltaisille kansallisille viranomaisille tai unionin viranomaisille lisätoimia varten.
                  Euroopan parlamentti voi muuttaa taannehtivasti rahoituksen lopullista määrää koskevaa päätöstä lopullisen tarkastuksen havaintojen perusteella.
                  II.28.7   OLAFin valvontaoikeudet
                  
                  Euroopan petostentorjuntavirasto (OLAF) käyttää edunsaajaa koskevia valvontaoikeuksiaan asiassa sovellettavien sääntöjen ja etenkin neuvoston asetuksen (Euratom, EY) N:o 2185/96 (6), Euroopan parlamentin ja neuvoston asetuksen (EU, Euratom) N:o 883/2013 (7) sekä asetuksen (EU, Euratom) N:o 1141/2014 24 artiklan 4 kohdan ja 25 artiklan 7 kohdan mukaisesti.
                  Edunsaajan on tehtävä asianmukaisesti yhteistyötä OLAFin kanssa ja avustettava sitä kaikin tarvittavin tavoin valvontatehtävien hoitamisessa.
                  Euroopan parlamentti voi milloin tahansa mukauttaa taannehtivasti rahoituksen lopullista määrää koskevaa päätöstä OLAFilta saamiensa havaintojen perusteella asetuksen (EU, Euratom) N:o 1141/2014 25 artiklan 7 kohdan mukaisesti. Ennen kuin Euroopan parlamentti tekee päätöksen rahoituksen lopullista määrää koskevan päätöksen muuttamisesta taannehtivasti, edunsaajalle on asianmukaisesti ilmoitettava merkityksellisistä havainnoista ja parlamentin aikeesta mukauttaa rahoituksen lopullista määrää koskevaa päätöstä, ja edunsaajan on voitava esittää huomautuksia.
                  II.28.8   Euroopan tilintarkastustuomioistuimen valvontaoikeudet
                  
                  Euroopan tilintarkastustuomioistuin käyttää valvontaoikeuksiaan asiassa sovellettavien sääntöjen ja erityisesti varainhoitoasetuksen 129 artiklan ja asetuksen (EU, Euratom) N:o 1141/2014 25 artiklan 6 kohdan mukaisesti. Sovelletaan II.28.3 ja II.28.4 artiklaa.
                  Edunsaajan on tehtävä asianmukaisesti yhteistyötä tilintarkastustuomioistuimen kanssa ja avustettava sitä kaikin tarvittavin tavoin valvontatehtävien hoitamisessa.
                  II.28.9   Edellä olevien II.28.1–II.28.4 kohtien mukaisten velvoitteiden laiminlyöminen
                  
                  Jos edunsaaja ei noudata II.28.1–II.28.4 kohdassa asetettuja velvoitteita, Euroopan parlamentti voi katsoa, että kustannukset, joista edunsaaja ei ole toimittanut riittäviä tietoja, ovat avustukseen oikeuttamattomia.
                  
                     ALLEKIRJOITUKSET
                     
                        Edunsaajan puolesta
                        [suku- ja etunimi / tehtävänimike tai asema]
                        [allekirjoitus]
                        Tehty [paikka], [aika]
                     
                     
                        Euroopan parlamentin puolesta
                        [suku- ja etunimi]
                        [allekirjoitus]
                        Tehty [paikka], [aika]
                     
                     
                        Kahtena kappaleena englannin kielellä.
                     
                  
               
            
            
               
                  Liite 1
                  
                     ALUSTAVA TALOUSARVIO
                  
                  
                              
                                 Kustannukset
                              
                           
                        
                              Avustuskelpoiset kustannukset
                           
                           
                              Talousarvio
                           
                           
                              Toteutunut
                           
                        
                              
                                 A.1: Henkilöstökulut
                              
                              
                                          1.
                                       
                                       
                                          Palkat
                                       
                                    
                                          2.
                                       
                                       
                                          Maksut
                                       
                                    
                                          3.
                                       
                                       
                                          Henkilöstökoulutus
                                       
                                    
                                          4.
                                       
                                       
                                          Henkilöstön matkustuskulut
                                       
                                    
                                          5.
                                       
                                       
                                          Muut henkilöstökulut
                                       
                                    
                           
                               
                           
                           
                               
                           
                        
                              
                                 A.2: Infrastruktuuri- ja toimintakulut
                              
                              
                                          1.
                                       
                                       
                                          Vuokrat, vastikkeet ja huoltokulut
                                       
                                    
                                          2.
                                       
                                       
                                          Laitteiden asennus-, käyttö- ja huoltokulut
                                       
                                    
                                          3.
                                       
                                       
                                          Irtaimeen ja kiinteään omaisuuteen liittyvät poistot
                                       
                                    
                                          4.
                                       
                                       
                                          Toimistotarvikkeet
                                       
                                    
                                          5.
                                       
                                       
                                          Posti- ja televiestintämaksut
                                       
                                    
                                          6.
                                       
                                       
                                          Painatus-, käännös- ja monistuskulut
                                       
                                    
                                          7.
                                       
                                       
                                          Muut infrastruktuuriin liittyvät kulut
                                       
                                    
                           
                               
                           
                           
                               
                           
                        
                              
                                 A.3: Hallintokulut
                              
                              
                                          1.
                                       
                                       
                                          Dokumentointikulut (lehdet, tietotoimistot, tietokannat)
                                       
                                    
                                          2.
                                       
                                       
                                          Tutkimuskulut
                                       
                                    
                                          3.
                                       
                                       
                                          Oikeudelliset kulut
                                       
                                    
                                          4.
                                       
                                       
                                          Kirjanpito- ja tarkastuskulut
                                       
                                    
                                          5.
                                       
                                       
                                          Sekalaiset hallintokulut
                                       
                                    
                                          6.
                                       
                                       
                                          Tuki kolmansille osapuolille
                                       
                                    
                           
                               
                           
                           
                               
                           
                        
                              
                                 A.4: Kokoukset ja edustuskulut
                              
                              
                                          1.
                                       
                                       
                                          Kokouskulut
                                       
                                    
                                          2.
                                       
                                       
                                          Osallistuminen seminaareihin ja konferensseihin
                                       
                                    
                                          3.
                                       
                                       
                                          Edustuskulut
                                       
                                    
                                          4.
                                       
                                       
                                          Kutsuista aiheutuneet kulut
                                       
                                    
                                          5.
                                       
                                       
                                          Muut kokouskulut
                                       
                                    
                           
                               
                           
                           
                               
                           
                        
                              
                                 A.5: Tiedotus- ja julkaisukulut
                              
                              
                                          1.
                                       
                                       
                                          Julkaisukulut
                                       
                                    
                                          2.
                                       
                                       
                                          Internetsivustojen luominen ja ylläpito
                                       
                                    
                                          3.
                                       
                                       
                                          Mainontakulut
                                       
                                    
                                          4.
                                       
                                       
                                          Viestintämateriaali (kylkiäiset)
                                       
                                    
                                          5.
                                       
                                       
                                          Seminaarit ja näyttelyt
                                       
                                    
                                          6.
                                       
                                       
                                          Muut tiedottamiskulut
                                       
                                    
                           
                               
                           
                           
                               
                           
                        
                              
                                 A.6: Siirto ”varaukseen, josta katetaan avustuskelpoisia kustannuksia vuoden N+1 ensimmäisellä vuosineljänneksellä”
                              
                           
                           
                               
                           
                           
                               
                           
                        
                              A. AVUSTUSKELPOISET KUSTANNUKSET YHTEENSÄ
                           
                           
                               
                           
                           
                               
                           
                        
                              
                                 Avustukseen oikeuttamattomat kustannukset
                              
                              
                                          1.
                                       
                                       
                                          Siirrot muihin varauksiin
                                       
                                    
                                          2.
                                       
                                       
                                          Rahoituskulut
                                       
                                    
                                          3.
                                       
                                       
                                          Kurssitappiot
                                       
                                    
                                          4.
                                       
                                       
                                          Epävarmat saamiset
                                       
                                    
                                          5.
                                       
                                       
                                          Muut (eriteltävä)
                                       
                                    
                                          6.
                                       
                                       
                                          Luontoissuoritukset
                                       
                                    
                           
                               
                           
                           
                               
                           
                        
                              B. AVUSTUKSEEN OIKEUTTAMATTOMAT KUSTANNUKSET YHTEENSÄ
                           
                           
                               
                           
                           
                               
                           
                        
                              C. KUSTANNUKSET YHTEENSÄ
                           
                           
                               
                           
                           
                               
                           
                        
                     
                  
                              
                                 Tulot
                              
                           
                        
                               
                           
                           
                              Talousarvio
                           
                           
                              Toteutunut
                           
                        
                              D.1 ”Varauksen, josta katetaan avustuskelpoisia kustannuksia vuoden N ensimmäisellä vuosineljänneksellä” purkaminen
                           
                           
                              Ei sovelleta
                           
                           
                               
                           
                        
                              D.2 Vuodeksi N myönnetty Euroopan parlamentin rahoitus
                           
                           
                               
                           
                           
                               
                           
                        
                              D.3 Jäsenten suorittamat maksut
                           
                           
                               
                           
                           
                               
                           
                        
                              
                                          3.1
                                       
                                       
                                          jäsenorganisaatioilta
                                       
                                    
                                          3.2
                                       
                                       
                                          henkilöjäseniltä
                                       
                                    
                           
                               
                           
                           
                               
                           
                        
                              D.4 Lahjoitukset
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                        
                              D.5 Muut omat varat
                           
                           
                               
                           
                           
                               
                           
                        
                              (eriteltävä)
                           
                           
                               
                           
                           
                               
                           
                        
                              D.6. Ennakkomaksuista kertyneet korot
                           
                           
                               
                           
                           
                               
                           
                        
                              D.7. Luontoissuoritukset
                           
                           
                               
                           
                           
                               
                           
                        
                              D. TULOT YHTEENSÄ
                           
                           
                               
                           
                           
                               
                           
                        
                              E. Voitto/tappio (D-C)
                           
                           
                               
                           
                           
                               
                           
                        
                     
                  
                              F. Omien varojen siirto vararahaston tilille
                           
                           
                               
                           
                           
                               
                           
                        
                              G. Voitto/tappio, jonka perusteella varmennetaan voitontavoittelun kieltoa koskevan säännön noudattaminen (E-F)
                           
                           
                               
                           
                           
                               
                           
                        
                     Huomautuksia: rakenne on suuntaa-antava. Alustavan talousarvion sitova rakenne julkaistaan vuosittain ehdotuspyynnön yhteydessä.
                  
               
            
            
               
                  Liite 2
                  TYÖOHJELMA
                  [lisättävä rahoitusta koskevan hakemuksen mukaisesti]
               
            
            
               (1)  EUVL L 193, 30.7.2018, s. 1.
            
               (2)  EUVL L 317, 4.11.2014, s. 1.
            
               (3)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
            
               (4)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
            
               (5)  Euroopan parlamentin ja neuvoston asetus (EY) N:o 1606/2002, annettu 19 päivänä heinäkuuta 2002, kansainvälisten tilinpäätösstandardien soveltamisesta (EYVL L 243, 11.9.2002, s. 1).
            
               (6)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).
            
               (7)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).